
UVOD 


Rimski martirologij navodi 14. veljače kao nebeski 
rođendan dvojice mučenika imenom Valentin: jednog 
svećenika u Rimu, drugog biskupa u Terniju. Povijesni po- 
daci o jednom i drugom vrlo su oskudni, a njihovi su živo- 
topisi isprepleteni brojnim legendama. Sigurno je samo da 
su podnijeli mučeništvo za Krista u drugoj polovici III. 
stoljeća, u vrijeme žestokih progona kršćana u Rimskom 
carstvu. 

Nije lako protumačiti pojavu da se u narodu osobito 
štuju baš oni sveci, redovito iz prvih stoljeća kršćanstva, o 
kojima nema gotovo nikakovih sigurnih povijesnih po- 
dataka. (Tako su naprimjer sv. Juraj, Rok, Filomena, Kata- 
rina Aleksandrijska pa i Valentin.) Svetom Valentinu po- 
svećeni su brojni pokrajni oltari u crkvama širom Hrvatske, 
a i poneka kapelica ili crkva. Osobito ga štuju i zazivaju 
kao zaštitnika bolesnika i čudesnog ozdravitelja (ime Va- 
lentin prevodi se na hrvatski kao Zdravko). 

Isto tako Valentin je zaštitnik zaručnika i zaljubljenih. 
U Srednjem vijeku vjerovalo se da 14. veljače ptičice, 
koje već osjećaju u zraku približavane proljeća i toplijeg 
vremena počinju savijati svoja gnijezda. Tako bi dan sv. 
Valentina bio dan buđenja novog života nakon zimskog 
sna i mrtvila, pa zato tog svetog mučenika zazivaju zaruč- 
nici koji se spremaju na savijanje svog obiteljskog gnijez- 
da koje će biti blagoslovljeno novim životima - djecom. 

O sv. Valentinu pisao je sv. Beda Časni u VIII. stoljeću, 
a njegov se blagdan slavio već u vrijeme pape sv. Grgura 
Velikog, koncem VI. i početkom VII. stoljeća. 

Zahvaljujemo biskupu biskupije Terni (Italija) i Zakla- 
di sv. Valentina u gradu Terni što su nam dopustili da u 

ovoj knjizi objavimo prijevod nekih dijelova knjige “San 
Valentino di Terni? objavljene u njihovoj nakladi. 

Časteći i zazivajući sv. Valentina molimo molitvu iz 
Časoslova: 

“Gospodine, ti si pobjedonosnim mučeništvom sv. 
Valentina prosvjetlio svoju Crkvu. Usrdno te molimo: 
kao što je on bio nasljedovatelj muke Kristove, neka tako 
bude pomoćnik našoj slabosti." 


dr. Stanislav Vitković 


PROGONI KRŠĆANA I MUČENIŠTVO 


Sveti je Valentin živio u vrijeme progona kršćana i 
poput mnogih drugih kršćana podnio je mučeništvo. 

Naime, snošljivost između nove vjere, utemeljene na 
propovijedima Židova Isusa Krista, i državnog uređenja 
Rima ubrzo se pokazala krajnje nestalnom i problema- 
tičnom, te je uskoro postao nemoguć miran suživot tih 
dviju zbilja. 

Ali, iz kojih je to razloga u rimskoj državi sazrelo tako 
duboko neprijateljstvo prema onima koji su ispovijedali 
novu vjeru, kad je uobičajeni stav Rima prema nekoć 
pokorenim narodima koji su počeli sudjelovati u životu 
carstva, uvijek bio onaj široke vjerske snošljivosti, koja 
se očitovala u eklekticizmu i sinkretizmu što teže “pri- 
pajanju" različitih božanstava i vjerovanja raznih naroda? 

Osnovni razlog sukoba koji je stoljećima suprotstavljao 
kršćanstvo i državnu vlast bio je što je vjerovanje u jed- 
noga Boga iz temelja rušilo politički sustav carstva: ispo- 
vijedanje kršćanske vjere nije dozvoljavalo sudjelovanje u 
tradicionalnim kultnim obredima, na kojima je, prema 
općem mišljenju, bilo utemeljeno blagostanje Rimskog 
carstva. 

Takvo odbijanje na vjerskoj razini poprimilo je u jav- 
nome mnijenju značenje izravnog napada na državu i 
njezine zakone, a kršćani tu optužbu nisu mogli opovrći 
ni javnim molitvama za carstvo ni iskazivanjem odanosti 
zakonitoj vlasti. Bilo je stoga, na određeni način, neiz- 
bježno da državne vlasti djeluju strogo prema onima koji 
se opiru temeljnom političko-vjerskom načelu, potrebi, 
kao što je rečeno, prinošenja žrtava bogovima radi do- 
brobiti države, te da kažnjavaju ne samo za prijestupe 

nego i za propuste u tom pogledu, iako je to bilo u opreci 
s pravnom praksom tadašnjeg vremena. 

Pitanje pravne osnove progona ostaje u temelju neri- 
ješeno poradi nedostatnih izvora i različitih ocjena koje 
su o njima tijekom vremena izražavane. Kako bilo, ned- 
vojbeno se čini da prije Decijeva carevanja progoni krš- 
ćana nisu imali uistinu jedinstveni pravni temelj i da je u 
parnicama postojao širok prostor diskrecionog prava, 
te stoga i snošljivosti. 

Kada je, nadasve zbog porasta kršćanskih zajednica, 
car Decije izdao edikt o obvezi žrtvovanja i o kažnjavanju 
za njezino nepoštivanje, nezakonitost kršćanstva postala 
je osnovom za provođenje represije. 

Može se uglavnom reći, izostavivši pitanje pravne 
zakonitosti osuđivanja kršćana, da je sukob koji je sup- 
rotstavljao Rim i novu vjeru vodio prema skorom uvo- 
đenju oštrih mjera od strane onih koji su bili na vlasti i 
koji su na taj način htjeli jamčiti postojanost carstva, 
temeljeći ju, prema jednom shvaćanju, na štovanju bo- 
gova, a prema drugom na obožavanju koje se moralo is- 
kazivati osobi cara jer se ona smatrala izvorno božanskom. 

U prvo vrijeme nakon Isusove smrti moglo se nagađati 
o skorom nestanku kršćana, koji su ostali bez “vođe? i 
nadahnitelja, no to se, kao što je naširoko poznato, nije 
doista i ostvarilo, naprotiv, novonastali vjerski pokret, 
umjesto da bude zatrt, razvio se i još više raširio. Tako je 
rimska strana pribjegla primjeni sile s ciljem da kršćane 
uklopi u društvo i carstvo. 

Takova nesnošljivost iznenađuje još više ako se u obzir 
uzme popustljivost s kojom su se Rimljani odnosili prema 
drugoj monoteističkoj vjeri: židovskoj.Iz toga se izvodi 
zaključak da razlozi koji su potakli rimsku državu da se s 
toliko silovitosti suprotstavi kršćanstvu nisu bili toliko 
religiozne koliko političke naravi. Očigledno, Rim židovsku 

etničku manjinu nije doživljavao opasnom, pogotovo što 
su Židovi poštivali zabranu prozelitizma, te ih je u tom 
smislu bilo mnogo lakše nadzirati i upravljati njima. Krš- 
ćani, naprotiv, nisu dopuštali Rimu da im nametne ogra- 
ničenja, a nisu se dali ni lako zastrašiti. Uz to su i nezau- 
stavljivo rasli, zbog čega su se Rimljani počeli osjećati ugro- 
ženima, strahujući da bi ono što je počelo propovijedima 
ubogog drvodjelje iz Galileje moglo postati pojavom koja 
je u stanju minirati temelje države. Stoga se Rim osjetio 
prisiljenim pribjeći oštrim protumjerama. 

Početak toga sukoba, u prvom i drugom stoljeću, bio je 
obilježen općim i sustavnim progonom kršćana, ali putem 
lokalno ograničene represije koja se ostvarivala spontanim 
otporom puka i akcijama zakonite vlasti. Tu se kao zna- 
kovitih možemo sjetiti izgona kršćana iz Rima poradi buna 
pod carem Klaudijem |, za koje se na neki način odgovor- 
nima držalo židovske sljedbenike Krista; ili spletke kojom 
je Neron na kršćane svalio krivicu za požar koji je poharao 
Rim, a koji je vjerojatno sam podmetnuo (ta je spletka ca- 
ru krvoloku omogućila da ukloni znatan broj vjernika)? . 


1 SVETONIJE, Vita Claudi. 25,4: “Progna iz Rima Židove, jer 
neprestano izazivahu bunu, na što ih poticaše Krist." 

2 TACIT, Anali XV, 44: “Kako bi prekinuo te glasine Neron izmisli 
krivce i kazni s najprepredenijim mukama one koje, omrznute zbog mrskih 
djela, narod nazivaše kršćanima... Privremeno obuzdano, to pogubno 
praznovjerje ponovo je uzelo maha ne samo u Judeji, gdje je zlo rođeno, 
nego i u Rimu, kamo se stječe sve zlo i sramno sa svih strana i tu pronalazi 
svoje sljedbenike. Prvo bijahu uhićeni oni koji ispovijedahu njihovu vjeru. 
Potom, prema podacima dobivenim od ovih, mnoštvo ljudi bijaše smatrano 
krivim ne toliko za podmetanje požara koliko za mržnju prema čovje- 
čanstvu. Ne bijaše dovoljno osuditi ih na smrt, čemu bješe pridružena i 
poruga, već, prekriveni kožom zvjeradi, umirahu razderani ugrizima 
pasa, ili bijahu raspeti ili su ih bacali u plamen kako bi, kad oslabi danja 
svjetlost, osvjetljavali noć poput baklje." 


9 


Prema vjerodostojnim kršćanskim izvorima i car se Do- 
micijan protivio novoj vjeri, napose zbog toga što je on za- 
htijevao da podanici njemu osobno iskazuju obožavanje. 
Ipak, ni on nije proveo istinski progon. Štoviše, neke krš- 
ćane koje je dao uhititi poradi njihova vjerovanja u Kri- 
stovo, posve eshatološko, a ne svjetovno kraljevstvo, oslo- 
bodio je zbog njihova svjedočenja vlastite vjere. 

Vrlo skoro kršćanska se vjera počela širiti i među ut- 
jecajne osobe, predstavnike visokog društva, što je dodat- 
no zabrinulo državnu vlast. 

Prema prepisci između Plinija Mlađeg i cara Trajana, 
čini se da nisu postojali jasni zakonski razlozi za kažnjivost 
kršćana. To nam odmaže u razrješavanju nedoumice o 
tome je li, kako neki smatraju, za podlijeganje progonu 
dostajalo izjasniti se sljedbenikom nove vjere, ili je držav- 
na vlast trebala otkriti i druge prijestupe, te koje točno. 

Kako god bilo, da bi se mogla voditi parnica, čini se 
da su morali postojati određeni uvjeti: dokaz o postojanju 
pravih prijestupa, odgovornost tužitelja (što ukazuje na 
težnju da se izbjegnu anonimne prijave) i, naravno, jezgra 
optužbe, izostanak dokaza vjerske odanosti carstvu i vla- 
daru ili pak grijeh asebije (bezboštva), odbijanja da se štuje 
bogove. Čini se, dakle, da je barem na papiru postojala 
izvjesna pravna zaštita. 

Prema izvorima kojima se može vjerovati, broj osoba 
svih dobi i društvenih položaja koje su usprkos svemu 
prihvaćale kršćanstvo neprestano je rastao, što je značilo 
ozbiljnu prijetnju utvrđenom poretku, a iz spomenutih 
pisama proizlazi da su mnogi kršćani koji su odbijali za- 
nijekati svoju vjeru bivali kažnjeni. Ipak, valja primijetiti 
da se ne spominje poimence ni jedan slučaj mučeništva 
iz tog razdoblja. 

Progoni su se događali u ograničenom vremenu i pro- 
storu, često pod pritiskom poganskoga puka. 

Tijekom III. stoljeća položaj se kršćana znatno pogor- 
šao. Postali su žrtve najbesmislenijih optužbi, čak im se 
počela pripisivati odgovornost za prirodne katastrofe ili 
vojne neuspjehe carstva. 

Za dinastije Severa pojavila se, barem u početku, mo- 
gućnost izvjesne snošljivosti prema kršćanima, gdjegod 
prerastajući i u pravu zaštitu, koju su počeli uživati oni 
što su se kretali u dvorskim prostorima. Ipak, nacionalna 
je pobuna protiv takova stava završila ponovnim zaoštra- 
vanjem starih sukoba, koji su, uostalom, uvijek tinjali. 

Odnos zakonite vlasti prema kršćanima pokazao se 
dakle promjenjivim i proturječnim, a progoni bijahu uvje- 
tovani raznim okolnostima, te osobinama pojedinih ca- 
reva. Septimije Sever, na primjer, izdao je zakon kojim 
se osuđuje na smrt svatko tko se obrati na židovstvo ili 
na kršćanstvo, dok se, s druge strane, pod Karakalom rim- 
sko državljanstvo dodjeljivalo svakoj slobodnoj osobi, te 
su tada kršćani uživali priličan mir, toliko te su neki od 
njih čak mogli pristupiti na dvor. Izgledalo je da se na ob- 
zoru ocrtava i mogućnost pravnog priznavanja kršćanske 
vjere. 

Ali takav se stav grubo prekinuo kada je vlast preuzeo 
Decije, car snažno usmjeren ka korjenitom mijenjanju 
vjerske politike svojih prethodnika. 

Jedan od glavnih ciljeva onoga koji se penjao na pri- 
jestolje kao predstavnik stare rimske tradicije bilo je ob- 
navljanje starih običaja. To je sudbonosno zaoštrilo sukob 
s kršćanima. Naime za njegove je vladavine proganjanjem 
prvi put poprimilo oblik uistinu općeg progona, smje- 
rajući posvemašnjem uklanjanju kršćanstva. U jesen 249. 
god. izdao je edikt kojim naređuje uhićenje velikog broja 
kršćana, prvenstveno biskupa koji su predsjedali važnim 
zajednicama, temeljeći sve to na načelu da štovanje bo- 

gova jamči blagostanje države, pa treba proganjati i kaž- 
njavati one koji odbacuju takvo obožavanje. 

Osim toga, Decije se poslužio nekom vrstom lukavstva 
koje je kršćanske zajednice bacilo na teške muke: naredio 
je da svatko obnovi svoje prihvaćanje stare poganske 
vjere kako bi država mogla ponovo zadobiti naklonost 
bogova. Ta se obveza odnosila posebice na kršćane, nad 
kojima je krajnje strogo bdio kako bi se utvrdila njihova 
poslušnost. 

Tekst ove mjere koja je, može se reći, označila početak 
uistinu pogubnog dvoboja između Crkve i Rimskog Car- 
stva nije poznat, ali su zato svjedočenja o njezinoj prak- 
tičnoj primjeni omogućila rekonstrukciju njegova sadr- 
žaja. Jacques Zeiller u drugom svesku knjige Storia della 
Chiesa koju su uredili A. Fliche i V. Martin, nudeći nam i 
pretpostavku što je taj edikt mogao značiti za Kristove 
sljedbenike, kaže: “On je obvezivao ne samo sve kršćane, 
nego i svaku osobu osumnjičenu za kršćanstvo, a načelno 
možda i sve stanovnike carstva na čin privole pogan- 
skome kultu: sudjelovanje u svetoj gozbi, žrtvi ljevanici 
ili Žžrrvovanju, svedenom čak i na najjednostavniji oblik, 
kao nuđanje pšenice ili tamjana kipu cara, što je izražavalo 
priznavanje carske božanstvenosti, koja je postala temelj 
službene religije Rima. Uz to, tko je bio osumnjičen do- 
kazivao je da je sumnja koja ga tereti neosnovana, a krš- 
ćanin koji bi se na temelju postojećega zakonodavstva 
svečano odrekao svoje vjere bivao je umah oslobođen 
optužbe s prijestupa, koji je prestajao njegovom prevje- 
rom. Kao i ranije, smjeralo se više iskorjenjivanju tog 
prijestupa nego njegovu kažnjavanju. Ali, da bi se posti- 
gao taj rezultat sva su sredstva bila dobra i prepuštena 
milosti i nemilosti sudaca. Mučenja, duga zatočeništva, 
pokušaji zavođenja: nije ih se pitalo na koji način postižu 

cilj... naredba je bila ne stvarati mučenike, već odmetnike 
od vjere.? > 

Razumljivo da je sve to prouzročilo pometnju i velike 
poteškoće u kršćanskim zajednicama. Kršćani su zauzimali 
različita stajališta: neki su pobjegli, drugi su pokušali 
izbjeći izvršenje naredbe pribavivši si takozvane “knji- 
žice", tj. potvrde koje dokazuju da je izvršena žrtva. Ali, 
mnogi su radije odabrali mučeništvo nego odricanje od 
vlastite vjere. 

Ti teški događaji, čak i ako su stavljali na tešku kušnju 
Isusove vjernike, nisu međutim uspjeli slomiti kršćanske 
zajednice, unutar kojih se uskoro razvila oštra rasprava 
oko prilično teškog pitanja: kako se postaviti u odnosu 
na “prevjerce", odnosno one koji su se zbog straha odrekli 
vjere, čak i ako su intimno ostali vjerni? Među njima 
bilo je “Žrtvujućih", to jest onih koji su prinijeli pravu 
žrtvu, “kadioničara", koji su se ograničili isključivo na 
paljenje tamjana pred idolima, “knjižičara", naime onih 
koji su si uspjeli osigurati “knjižicu", i naposljetku “izda- 
jica", a među njima nadasve svećenika koji su u ruke po- 
ganske vlasti predali primjerke svetih tekstova. 

Što učiniti s onim tko se ukaljao tim grijesima? Treba li 
se prema svima odnositi jednako, ili pak uspostaviti neku 
vrstu “stupnjevanja" u ocjenjivanju njihovu odgovornosti? 

U pogledu mogućnosti pomirenja ocrtala su se odmah 
dva stava: onaj afričke Crkve, stroži, o neprihvaćanju 
prevjeraca osim nakon novog krštenja; te stav rimske 
Crkve, koja je nalagala samo pokoru. 

Prevagnulo je ovo drugo stajalište, premda ne na bez- 
bolan način. Naime upravo sporovi u vezi s tim proble- 


3). ZEILLER, Le grandi persecuzioni della metfdel III secolo e il periodo 
di pace religiosa dal 260 al 302, u AA. VV. Storia della Chiesa, II. sv., 
Editrice S.A.LE., Torino, 1972., str. 227. 

mom izazvali su, tijekom III. i IV. stoljeća, prve podjele 
unutar Crkve. Na primjer, pojavili su se donatisti, čiji se 
život odvijao u strogom siromaštvu, koji su ustvrdili neva- 
ljanost sakramenata podijeljenih od grješnika, tj. od pre- 
vjeraca, smatrajući ove nesposobnima da dijele sakramen- 
talnu milost. 

Pod sustavnim i teškim Decijevim progonima kršćani 
su očvrsnuli i postali otporniji na buduće odmazde. 

Za vladavine cara Valerijana, koji se u prvo vrijeme 
pokazao dosta naklonjen kršćanima, započeo je 258. g. 
novi progon, objavom edikta na temelju kojeg se kleru 
zabranjivao svaki oblik obreda koji ne znači žrtvovanje 
poganskim bogovima. Osim toga, kršćanima je bila za- 
branjena svaka vrsta okupljanja, čak i u katakombama, 
što je u potpunosti onemogućilo život njihovih zajednica. 
Tko se nije pokoravao toj naredbi, bivao je kažnjen izgo- 
nom ili smrću, dok je predstavnicima imućnijih klasa pri- 
jetila zapljena dobara. 

Svrha poduzetih mjera bilo je uklanjanje uglednih i 
cijenjenih osoba višeg staleža koje su pripadale kršćan- 
skim zajednicama. 

Izuzetno surov progon proveo je Dioklecijan, koji je 
uporno nastojao ojačati vjerske temelje carstva, naročito 
pošto je uvidio njegovu krhkost kada su kršćani odbili 
služiti vojsku. 

Istini za volju, u početku je Dioklecijan pokazivao 
naklonost prema kršćanima. Čini se - u stvari, sad je već 
gotovo nesumnjivo - da su i sama njegova supruga Priska 
i kći Valerija bile ako ne potpune obraćenice na novu 
vjeru, a ono barem pripravnice za krštenje, tako da su 
kršćani vjerojatno uživali vrlo moćnu zaštitu s dvora. Me- 
đutim kasnije, kad je, od 293. g., carstvo bilo pod tetrar- 
hijom, tj. četverovlađem dvojice augusta, Dioklecijana i 
Maksimijana Herkula, i dvaju cezara, Konstancija Klora 

i Galerija, položaj kršćana u carstvu ponovo se počeo 
pogoršavati. 

Prema nekima “, glavni poticatelj na okrutnosti poči- 
njene nad kršćanima bijaše Galerije, čija vlast i ugled bija- 
hu izuzetno porasli nakon pobjede koju je odnio nad Per- 
zijom 297. g., što mu je omogućilo da - iz fanatizma nas- 
lijeđenog, čini se, od majke, svećenice planinskih božan- 
stava, ali i pod pritiskom nekih službenika, zainteresiranih 
za to da se s kršćanima uklone i podanici koji su iskazivali 
tek mlaku odanost prema državi i njezinim institucijama 
- i svoju nenaklonjenost kršćanstvu učini državnom. 

Dioklecijan je pribjegao oštrim mjerama suzbijanja i 
upokoravanja kršćanstva jer je ono bilo smatrano vrlo pod- 
rivnim čimbenikom za carstvo. Ediktom iz 303. g. ozakonio 
je pravno podređeni položaj vjernika i istinsku diskrimi- 
naciju nad njima. Zabranio je okupljanja radi bogoslužja, 
morale su mu se izručiti liturgijske knjige i ukinuo je crkve. 
Pod prijetnjom smrtne kazne kršćani su bili prisiljeni na 
žrtvovanje poganskim bogovima. 

Mjere koje je Dioklecijan poduzeo bile su možda naj- 
korjenitije protukršćanske mjere u povijesti, i mnogi su vjer- 
nici bili mučeni i ubijeni. Može se ipak reći da nisu bile 
uspješne, a njegovi nasljednici bili su ih prisiljeni gotovo 
posve povući. Galerije, njegov nasljednik i zagovornik dio- 
klecijanske politike, osjetio se obvezanim 311. g izdati 
“Edikt o snošljivosti", koji je uistinu značio povijesni is- 
korak. Ako ga je, sjedne strane, nadahnuo Dioklecijanov 
pokušaj ponovnog uvođenja rimske tradicije, s druge je 
strane morao priznati njegovu neuspjelost. Time je završio 
sukob između kršćanstva i rimske vlasti. 


“ Usp., na primjer, što Zeiller o tom tvrdi na str. 633. u navedenome 
svesku 

POVIJEST TERNIJA OD PRVOG 
ŠIRENJA KRŠĆANSTVA DO 
VREMENA SVETOG VALENTINA 


Umbrija je, zbog blizine Rima, vrlo brzo morala upo- 
znati novu kršćansku vjeru, kao što točno primjećuje Elia 
Rossi-Passavanti: “Ona je naime vrlo blizu Rimu i stoga 
je u to vrijeme bila u stalnom dodiru s njime. Kroz nju je 
prolazila Flaminijeva cesta dijeleći se u dva ogranka koja 
se otvaraju prema Narniji te potom spajaju u Forum Fla- 
minii blizu Foligna i povezuju je s gornjom Italijom i 
morem. Stoga se može vjerovati da je kršćanstvo iz Rima 
vrlo brzo stiglo u Umbriju. Pogotovo što su u tom pod- 
ručju s lakim pristupom glavnome gradu morale postojati 
brojne židovske skupine ili zajednice, sakrivene tu još 
otkad su ih carevi prognali iz Rima; a Radosna vijest bila 
je prvo naviještena sinovima Izraela.?! 

U Umbriji je u prvo vrijeme novu vjeru prihvatilo vje- 
rojatno samo nekoliko izabranih, osobe osobito osjetljive 
i slobodne od predrasuda i praznovjerja. U prvom stolje- 
ću kršćanske ere nema povijesno potvrđenih umbrijskih 
mučeništava. 

Prema tradiciji, prvi apostol kršćanske vjere u Umbriji 
bio bi Bricije, rodom iz Antiohije u Siriji. U Rim je došao 
s apostolom Petrom 45. g., zajedno s ocem Anastazijem, 
bratom Euticijem i drugom braćom po vjeri. 

U početku je, obraćajući se ponajviše Židovima, 
propovijedao potajno, ali su usprkos tome Bricije i nje- 
govi drugovi otkriveni, kažnjeni i zatočeni. Anastazije 


! E, ROSSI-PASSAVANTI, Interamna Nabars, Rim, 1932., sv. I., str. 
247 

pak, kao najstariji, ubijen je kako bi se zastrašilo sve ostale. 
Međutim preživjeli su uspjeli pobjeći i, Flaminijevom 
cestom, stići u Spoleto, gdje, smjestivši se kod jedne go- 
spođe, započeše ponovo propovijedati. Nakon što su ih 
otkrili, neki su ubijeni, a Bricija i ostale koji su se još jed- 
nom uspjeli spasiti posjetio je Petar te im naredio da 
pronose radosnu vijest i po ostalim umbrijskim gra- 
dovima. 

Bilo da se radi o čistoj legendi, bilo da su samo neki 
dijelovi izmišljeni te pomiješani sa zbiljskim povijesnim 
podacima, kao što obično biva s mnogim legendama tog 
doba, izgleda da priča svjedoči o predaji prema kojoj se 
kršćanstvo prilično brzo raširilo na tom području. Tu 
predaju potvrđuju i arheološki podaci koji svjedoče po- 
stojanje kršćanstva u Umbriji već u vrijeme dvaju Plinija, 
Starijeg i Mlađeg “, iz I. st. poslije Krista. 

Doista, o povijesti prvih apostola u talijanskim pro- 
vincijama, osim neprekidnog i stalnog štovanja, postoje 
tragovi samo u legendama i usmenoj tradiciji. 

Elia Rossi-Passavanti o prvoj kršćanskoj jezgri, smje- 
štenoj na polju izvan grada, piše: “Stvarni temelj legen- 
darnome životu prvog kršćanskog apostola u Umbriji valja 
potražiti u udaljenijim krajevima gdje se krije prva jezgra 
progonjenih kršćana koji su iz Istoka i Rima došli u ovaj 
kraj. Ne može se sa sigurnošću reći koje je to mjesto. 
Vjerojatno se nalazi unutar trokuta Spoleto - Terni - Todi, 
jer je nedaleko od prvotne Ceste Flaminije, koja se od 
Narnije kroz Carsulae protezala do umbrijske ravnice u 


2 U Corpus Inscriptionum Latinorum, sv. XI, br. 5430, postoji natpis 
pronađen u jednoj vili u Citta del Castello koji je pripadao Pliniju 
Mlađemu. Taj natpis svjedoči promjenu glasa u izrazu “Chresta“, koji se 
može protumačiti kao “Krist", na temelju činjenice da se u vrijeme Plinija 
Isusovo ime na jednostavnom narodnom jeziku izgovaralo kao “Chrestus" 
a ne “Christus". 

blizini brda na kojem izvire Sv. Faustin, u prostoru na- 
zvanom Le Grotti, otkriveno staro kršćansko groblje. Ne- 
daleko od njega nalazi se Massa Martana, stari Vicus Mar- 
tis, možda Fartula ili Martana, mala utvrda gdje se prema 
legendi skrivao Bricije i skupina prvih kršćana.?3 

U Costruzioni generali del Capitolo di Terni, tiskanom 
1804. g., čitamo sljedeće: “Sveti Bricije, prvi biskup Spo- 
leta, utemeljio je kršćansku zajednicu u prvom stoljeću.? 

S obzirom na početke kršćanstva u Terniju, čini mi se 
potrebnim razmotriti i tvrdnju Francesca Angelonija u 
njegovoj već klasičnoj Storia di Terni: “Jasno je, stoga, 
iako od glavnog apostola Petra iz Rima i njegovih svetih 
sljedbenika koji su tu potom prebivali ne osta ništa opip- 
ljivo, da se širenje evanđeoske istine bijaše posvuda raspro- 
strlo, te da je ona vrlo brzo stigla i u obližnji gradić Terni, 
gdje ju rado prigrliše. Prema zapisanome, u to doba dje- 
lovahu ondje razni sveti ljudi, zahvaljujući pitomosti pu- 
čanstva sjeme evanđeoskih dokumenata urodi u njemu 
dobrom žetvom, te se utvrdiše prvi temelji vjere. Tome 
se može dodati ono što kaže Pietro De Natalibus u svom 
katalogu svetaca kad piše o sv. Pelegrinu, biskupu u Anti- 
siodorense, a što tvrdi i Lodovico Iacobilli pl. Folignato u 
životima svetaca, naime da su Pelegrina, koji se iz svoje 
crkve vraćao put Rima, na prolasku kroz Terni ljeta Gos- 
podnjega otprilike 138. nekoliko kršćana zamolilo da se 
kod njih zaustavi i propovijeda im, kako bi se povećao 
broj vjernika i ohrabrili oni koji su zbog progona bili ustra- 
šeni i utučeni. Spremno pristavši, sveti biskup zadrža se 
ondje nekoliko mjeseci, tijekom kojih velik broj nezna- 
božaca i tu i u okolnim mjestima propovijedima i dobrim 


* E. ROSSI-PASSAVANTI, Interamma, str. 249. 

primjerom na dobru vjeru prevede, a brojne vjerske družbe 
štošta poradi širenja ustanovljenog bogoštovlja izgradiše."* 

Angeloni tvrdi da se u Terniju kršćanstvo moralo 
učvrstiti vrlo brzo, još u vrijeme apostola Petra, i da je u 
gradu također ubrzo ustanovljen biskupski naslov i do- 
stojanstvo, te nastavlja: “Vjerojatno dakle i prije dolaska 
Pelegrina i stolovanja sv. Antima biskupi upravljahu onom 
Crkvom, a kasnije mnogi novi dođoše, neki čak prešavši 
iz tmine u svjetlost, jer bilo je ondje mnogo velikih i svetaca 
i mučenika i ispovjednika, osobito Valentin, rodom iz toga 
grada, posvećen za biskupa 197. g. uz dopuštenje pape 
Viktora, koji je upravljao folignskom Crkvom. On se s 
osobitim pregalaštvom brinuo za one duše te je, prema 
Mombriziju (970. g.), za upravljanja Placida iz Rima pod- 
nio mučeništvo.?> 

Čini se povijesno potvrđenim da se godine 112. car 
Trajan na povratku s pobjedničkog pohoda protiv Da- 
čana utaborio u okolici Interamne, i neki znanstvenici 
smatraju da je upravo tih godina biskup sv. Antim - kasni- 
je, 130. g., mučenik u Spoletu - započeo izgradnju crkve 
svetoga Petra u Terniju. 

Prema životopisu iz VI. stoljeća, 119. g. u staroj Vin- 
deni mučeništvo su podnijele Sabina i Serapija. Serapija, 
mlada kršćanka iz Antiohije, živjela je u kući gospođe 
Sabine, Umbrijke, i obratila ju na kršćanstvo. Zbog toga 
su im objema odrubljene glave, a potom su pokopane u 
grobnici izvan groblja. Prema mišljenju Rossi-Passavantija, 
malo je vjerojatno da bi postojala kakva pismena svjedo- 
čanstva njihove vjere, jer vremena su bila sve prije nego 
naklonjena novoj vjeri, stoga je grob dviju mučenica i 
bio smješten izvan groblja. Osim toga, kasnije, moguće 


4F. ANGELONI, Sforia di Terni, III. izd., Terni, 1966., str. 103-104. 
5 F ANGELONI, Storia, str. 105. 

u VII. stoljeću, prostor Vindene vjerojatno je bio napušten 
zbog straha od barbarskih upada, pa su ostaci dviju mu- 
čenica preneseni u Rim, na Aventino, gdje je potom po- 
stavljen natpis posvećen svetoj Sabini. 

Neki su Vindenu poistovjetili s Izianom, smještenim 
na području Cesija, no čini se ipak da se s priličnom si- 
gurnošću može tvrditi kako je bila vrlo blizu Terniju, kao 
što svjedoči spomen-kamen sa sljedećim natpisom“: 

PATRONO. MUNICIPI. INTE- 
RAMNAT. NART. CASUENTI- 
NORUM.. VINDENATIUM. 

koji se mora iščitavati kao: “...Zaštitnik općine Inter- 
amnati u Naarti, Casuentini i Vindenati.? 

Ono od života svete Sabine i Serapije što je bilo mogu- 
će rekonstruirati ili kao više-manje vjerojatno pretpostav- 
ljati, pokazalo se prilično znakovitim, svjedočeći o po- 
stojanju kršćanske jezgre na području Interamnate od 
prvog stoljeća. 

Francesco Lanzoni međutim oprečnog je mišljenja, 
tvrdeći o dvjema svetim mučenicama sljedeće: “Vjerovalo 
se da su sveta Serapija i Sabina (BHL, 7407) muci bile 
podvrgnute u Vindeni, antičkome gradu blizu Ternija... 
Ali dvije svetice pripadahu Rimu (usp. LANZONI, 1 titolo 
presbiterali di Roma antica nella storia e nella leggenda, 
u “Rivista di arch. crist.?, god. 1925.,11., str. 195.)7 

O daljnjem razvoju kršćanstva u Terniju čitamo u Po- 
zzijevoj Povijesti: “...138. g. prolazi ovuda sveti Pelegrin. 
Nekoliko građana moli ga da se zaustavi kako bi svojom 
riječju obodrio vjernike i oživio vjeru zastrašenu progo- 
nima. Svetac prihvaća poziv i ostaje nekoliko mjeseci, ti- 


* Corpus Inscriptionum Latinarum, sv. 10/2, br. 4209. 
"F. LANZONI, Le diocesi d'Italia dalle origini al principio del secolo 
VII (god. 604), Faenza, 1927., str. 405. 

jekom kojih čudesno umnožuje sljedbenike i ustanovljuje 
mnoge zajednice. Prema tradiciji bio je posvećen za prvog 
svećenika u Terniju i utemeljio je prvi podzemni hram 
posvećen slavi Marijina Uznesenja na Nebo. Nakon njegove 
smrti, za njim su došli brojni drugi svećenici i sveci. Najprije 
sv. Antim, 145. g. nastavivši djelo svoga prethodnika, a 
potom prvi biskup i mučenik rodom iz Ternija, sv. Valen- 
tina, za biskupa posvećen 197. g. po naređenju pape Vik- 
tora, koji se iz Foligna bio uputio upravo onamo.?5 

Što se tiče svetog Pelegrina, Lanzoni drži istinitim iz- 
vješće da je on propovijedao u Terniju, ali se ne slaže da 
je bio biskup toga grada. U vezi s time, slažući se s Ferra- 
rijem, koji je ovog sveca poistovjetio s biskupom iz Auxe- 
rrea, piše: “U svoje vrijeme Ferrari je (Cat. Sanct. Italiae, 
286-7) primijetio da je jedan sveti Pelegrin bio štovan 
16. svibnja, kako u Terniju tako i u Anconi (sa svetima 
Ercolanom i Flavijanom), a u isti dan i neki sveti Pelegrin 
biskup u Auxerreu (usp. “Revue Bćnćdictine", god. 1918., 
str. 112). Posumnjao je da nije sveti Pelegrin, za kojeg se 
vjerovalo da je bio biskup u Terniju, zapravo onaj biskup 
u Auxerreu za kojeg legenda kaže da je bio poslan Sikstu I. 
(115-25.) u Galiju, a na putu propovijedao u Terniju. Muka 
svetog Pelegrina iz Auxerrea (BHL, 6622) podsjeća pak 
na mjesto u njegovoj biskupiji po imenu Interamnus, što je 
moglo pridonijeti zabuni.?? 

O svetom Antimu postoji između dvojice povjesničara, 
Pozzija i Ottavianija, neslaganje o tom kada je živio: prvi 
ga smješta u vrijeme nakon svetog Pelegrina, a drugi u 
vrijeme neposredno prije njega, smatrajući da je mučen 
130. g. (dok bi Pelegrin bio postao biskupom oko 139.). 


5 A. POZZI, Storia di Terni, Spoleto, 1939., str. 47 
? F. LANZONI, Le diocesi, str. 406. 

O podrijetlu kršćanske zajednice u Interamni Ottaviani 
piše: “...nedostaju izvorni i jasni dokumenti za dokaz da 
je većul. ill. stoljeću u gradu postojala skupina kršćana, 
uzmemo li u obzir da je u I. stoljeću rimski biskup bio 
jedini biskup u Italiji, upravljajući pokrštenicima preko 
putujućih biskupa, dok se s vremenom, kako su rasli broj 
i značenje vjernika, nisu oblikovale crkvene jurisdikcije ili 
biskupije. Najvažniji gradovi na poluotoku postajahu, 
malo-pomalo, episkopalna sjedišta, u vezi s čime valja is- 
taknuti da je popis tih sjedišta iz onoga vremena netragom 
izgubljen. Stoga u biskupijama nema od Provincijala apo- 
stolskog ureda ranijih dokumenata od onih iz XII. stoljeća. 

Tvrdnje hagiografa da bi ternijski hram potjecao iz 139. 
g. i sveti Pelegrin bio njegovim utemeljiteljem, besmislene 
su, jer tragovi kršćanskih zdanja u cijeloj Italiji iz prilično 
su kasnijeg vremena, a prve crkve ne nalaze se nikada u 
naseljenim središtima, nego su udaljene od gradova. Po- 
vijesno je nezamislivo postojanje biskupa ili vjerske družbe 
pored Jupitrova hrama i amfiteatra Fausta Tizija Liberala 
u rimskome gradu iz I. ili II. stoljeća, dok je carstvo blistalo 
u punome sjaju i moći svoga poganstva. 

Da crkvena arheologija tu ima krivo, dokaz je i činje- 
nica da se najstarija crkva Interamne nalazi izvan grad- 
skoga kruga, na sporednoj cesti prema Rimu, a da Valen- 
tinova bazilika, na temelju iskapanja u XVI. stoljeću, nije 
ponudila svjedočanstva koja bi sezala u prošlost dublju 
od IV. stoljeća poslije Krista.7!? 

U prvim godinama III. stoljeća, točnije: 212. g., car 
Karakala, sin Septimija Severa, prisvojivši punu vlast na- 
kon što je ubio brata Geta s kojim je trebao, prema očevoj 
želji, dijeliti carsku vlast, nastavio je s očevom politikom 


' D, OTTAVIANI, Interamna dei Nabarti, Terni, 1976., str. 97-98. 

izjednačavanja raznolikog rimskog pučanstva, objavivši 
takozvani Constitutio Antoniana de civitate, kojim je rim- 
sko državljanstvo prošireno na sve stanovnike carstva uk- 
ljučujući i dedictii, to jest stanovnike sela, te je tako za- 
ključen stogodišnji asimilacijski proces. 

Ipak, počeli su se javljati znakovi krize ustanova, koja 
će naposljetku dovesti do propasti jedinstvene države: 
umanjivanje političke važnosti senata, porezni pritisci i 
nazadovanje gradskog gospodarstva, vojna anarhija, opća 
gospodarska kriza, kriza poganstva i nepovjerenje u tra- 
dicionalne vrijednosti, zaoštravanje sukoba između krš- 
ćanstva i carstva, pritisak barbarskih naroda, Dakle, obrati 
koji se dotiču Interamne tijekom III. stoljeća kršćanskoga 
doba, razvili su se unutar navedenoga okvira. 

Iako ne postoje mnoga saznanja o tom, poznato je 
da su oko godine 271. barbari Juti i Alemani dospjeli u 
Umbriju, odakle ih je otjerala aurelijanska vojska. Nakon 
Aurelijanove smrti, na zahtjev brojnih i zaslužnih dunav- 
skih legija i rimskog senata 25. rujna 275. g. poslije Krista 
carem je postao “senatski odličnik Marko Klaudije Tacit 
iz Interamne", gdje je rođen oko 205. g. po. Kr...?'! 

Povijest nam kaže da je Marko Klaudije Tacit bio 
rimski car od 275. do 276. godine. O njemu znamo da 
je duže vrijeme bio član Senata te da je 273. g. preuzeo 
dužnost konzula. Ubrzo nakon što je imenovan carem, 
krenuo je u pohod protiv Gota koji su bili prodrli do 
Ponta u Kapadociji i u Ciliciju te ih poharali. Porazio ih 
je, što mu je donijelo naslov “Gothicus maximus*. Prema 
nekim izvorima pao je žrtvom vojne urote 276. g., a 
prema drugima, naprotiv, umro je prirodnom smrću. 

Događaji vezani uz živote sv. Valentina, sv. Zenona i 
sv. Agape, mučenika za kršćansku vjeru, odigravaju se 


" D. OTTAVIANI, Interamna, str. 103. 

dakle u Terniju u trenutku kada je, u III. stoljeću, nadasve 
zbog prvih navala barbara, dobrano načeto jedinstvo car- 
stva, a time i njegov moralni ugled i svekolika veličina. 

O svetom Valentinu Ottaviani između ostalog piše: 
“Jedna ternijska legenda govori o događajima vezanima 
za Sabina, rimskog konjanika iz Collescipolija, s bora- 
vištem u Pentimi, i djevojku Serapiju, kršćanku iz Intera- 
mne, koji su zahvaljujući zauzimanju biskupa Valentina 
prevladali među sobom svako neprijateljstvo uvjetovano 
razlikama u vjeri i oko 245. godine vjenčanjem okrunili 
svoju ljubav. Legenda kaže i da je Serapija nakon Sabi- 
nova krštenja oboljela i umrla. Međutim nije se time od- 
vojila od svoga Sabina, koji je uskoro, zaslugom molitava 
svetog Valentina, napustio zemlju da bi se na nebu združio 
sa svojom voljenom. Iz te uzvišene onodobne ljubavne 
priče proisteći će zapravo tradicija koja će svetog Valen- 
tina učiniti “zaštitnikom zaljubljenih?.?1? 

Može se pretpostaviti da se zahvaljujući Valentinovu 
dugom (više od sedamdeset godina) i uzornom bisku- 
povanju u Terniju, formirala lokalna zajednica koja je 
tijekom III. stoljeća postala temelj organiziranoj i djelat- 
noj ternijskoj Crkvi. 

Premda, kao što smo rekli, nema čvrstih dokaza o 
postojanju kršćanstva u Terniju prije II. stoljeća, ipak se 
može kao vjerojatno pretpostavljati da su, budući da je 
Interamna predgrađe Rima, prvi začeci nove vjere koju 
je propovijedao Isus stigli onamo vrlo rano, i da su ih 
Flaminijevom cestom donijeli Petrovi i Pavlovi učenici. 

Sveti je Felicijan prvi biskup od kojeg imamo svjedo- 
čanstvo o području kojim prolazi Flaminijeva cesta. Za 
biskupa ga je posvetio papa Viktor krajem II. stoljeća, a 
ubrzo nakon njega pojavljuje se sveti Valentin, kojeg je 


12 D. OTTAVIANI, Isteramna, str. 104. 

kao đakona interamnatske zajednice sam Felicijan uzdig- 
nuo do biskupskog naslova. 

Ako je Valentin biskupsku dužnost obnosio od 199. do 
273. godine, znači da je svoju pastoralnu djelatnost 
obavljao pod papinstvima Viktora, Zefirina, Kalista I., 
Urbana I., Poncijana, Antera, Fabijana, Kornelija, Lucija 
I., Stjepana IL., Siksta II., Dionizija i Feliksa 1. Čini mi se 
zanimljivim, a i potrebnim za bolje razumijevanje djelo- 
vanja ternijskoga biskupa i mučenika, utvrditi značajke 
različitih papinstava tijekom kojih se odvijala njegova 
katehetska djelatnost i rad na širenju vjere. 

Prvi čimbenik koji valja istaknuti jest da se spomenuta 
papinstva pripadaju razdoblju povijesti Crkve u kojem, 
počevši od kraja I. pa do početka IV. stoljeća, sve više 
raste autoritet rimske Crkve, prerastajući iz simbola isklju- 
čivo moralnog ugleda u izraz konkretnije moći. 

A upravo je sveti Viktor počeo u svojstvu rimskog 
biskupa djelovati kao papa, to jest kao poglavar cijele za- 
jednice Kristovih vjernika. On je zamijenio grčki kao služ- 
beni jezik Crkve latinskim, sazivao rimske sinode i u rad 
crkvenog sabora ponovo uključio i istočne Crkve, potvr- 
divši na taj način vlastito pravo da raznim Crkvama daje 
opće smjernice u pogledu vjere i stege. 

Pod Zefirinom i Kalistom došlo je do prvih teoloških 
sporova o trojstvu, koji su suprotstavili monarhijaniste, 
branitelje božanskog jedinstva, i pobornike razlike među 
Osobama, no u stvari subordinacioniste, zastupnike 
učenja o podređenosti Sina Ocu, a Duha Svetoga Sinu. 

Kalist se morao suprotstaviti optužbama za mlakost 
koje su dolazile od Hipolita i Tertulijana zbog toga što je 
bio ublažio prvotnu strogost pokajničke stege. 

S time u vezi J. Zeiller tvrdi: “U svakom slučaju stras- 
tveni napadi ljudi poput Hipolita i Tertulijana na tadanje 
rimske biskupe zbog njihove nedovoljno energične obrane 

vjere ili morala (...) također su oblik podaničke vjernosti 
prema vlasti na koju su rimski biskupi bili postavljeni, jer 
njih se optuživalo za krnjenje njezina ugleda. U vrijeme 
pojavljivanja tih znakovitih optužbi Rimskoj se stolici is- 
kazuju i druge vrste priznanja. Bit će da je sveti Zafirino 
bio čovjek osrednje inteligencije, pa ipak se Origen uputio 
u Rim da bi ga posjetio, ne mogavši, kao ni mnogi drugi, 
odoljeti privlačnosti središta crkvenoga života i kršćan- 
skoga svijeta.?!? 

Fabijan, koji je umro mučeničkom smrću 250. g. tije- 
kom Decijevih progona, mogao je svojedobno u posve- 
mašnjemu miru raditi na osiguranju organskog razvoja 
rimskoga kršćanstva. On je vrlo autoritativno posredovao 
u dva doktrinarna spora: jedan se ticao biskupa lambeš- 
kog u Africi, a drugi Origena, koji mu, optužen s krivo- 
vjerstva, piše izvještaj da bi opravdao vlastitu poziciju, 
čime priznaje vrhovništvo rimskoga biskupa. 

Kornelijev je pontifikat obilježen sazivanjem crkveno- 
ga sabora u Rimu 251., na kojem je sudjelovalo više od 
šezdeset biskupa te izopćilo Novacijana, rimskog sveće- 
nika koji je odbio dati oprost prevjercima iz posljednjeg 
progona. 

Stjepan je, kao vrlo autoritativan papa, poput Viktora, 
uspio nametnuti svoju odluku o odobrenju oprosta dvo- 
lici španjolskih biskupa “knjižičara" koji su sebi tijekom 
Decijevih progona bili dobavili potvrde da su prinijeli žrtve 
bogovima, i koje je zbog toga bio osudio Sabor afričkih 
crkava. 

Za Feliksova prvosvećeništva važnost Rimske stolice 
u općoj Crkvi proglasila je sama carska vlast - kada je car 
Aurelijan izjavio da je pravi biskup i zakonit upravitelj 


5 J. ZEILLER, La Sede romana, u AA. VV,, Storia della Chiesa, sv. II., 
Editrice S.A.LE., Torino, 1972., str. 580-581. 

vlastite biskupije onaj kojeg su takvim priznali rimski i 
talijanski biskupi. 

Može se stoga zaključiti zajedno sa Zeillerom: “Činje- 
nica da su Rim posjećivali najugledniji ljudi kršćanskoga 
svijeta, poput Ireneja, Tertulijana, Origena, pa čak i kri- 
vovjerci kao Marcion, Teodot ili Sabelije, ne mogući biti 
ravnodušni prema mišljenju Rima; brojna pisma rimske 
Crkve, poput Viktorovih, Poncijanovih, Fabijanovih, Kor- 
nelijevih, Stjepanovih, Sikstovih, Dionizijevih, Feliksovih, 
ostalim crkvama o pojedinim doktrinarnim ili stegovnim 
pitanjima - sve to potvrđuje kako rimski ugled, tako i sk- 
rb Rima za opću Crkvu. Ugled nezavisan od ocjena o 
pojedinim osobama, vezan posve za službu (...)Vlast 
rimskoga biskupa nije proizlazila iz njegovih osobnih 
zasluga nego iz tradicije koju on predstavlja. Tome se 
pridružuju i druge ne manje znakovite činjenice (...) kao 
što je utjecaj Rima na određivanje pravila vjere, utjelov- 
ljenog u krsnom simbolu, i na oblikovanje svetopisam- 
skog kanona, te neprekinutost episkopalnog nasljeđi- 
vanja koje seže unatrag sve do samih apostola Petra i 
Pavla, čineći tako rimsku Crkvu apostolskom u pravom 
smislu riječi.?!* 

Zaključujući ovaj povijesni izlet, možemo ustvrditi da 
je Valentin, istinski svjedok vjere, svojim dugim i uzornim 
biskupovanjem zacijelo pridonio učvršćenju ugleda Crk- 
ve. Živio je u teško doba, obilježeno promjenama i pro- 
blemima na koje sam ukratko podsjetio. Trpio je progon, 
izabrao radije smrt nego izdaju svoje vjere. Time je pro- 
slavio ternijsku Crkvu. Otud štovanje koje su mu njegovi 
sugrađani uvijek iskazivali, štovanje o kojem će biti više 
govora u nastavku. 


4]. ZEILLER, La Sede, str. 595-596. 


28 


GROB SVETOGA VALENTINA 
U TERNIJU 


Prema predaji, nakon što je Valentinu u Rimu, po na- 
ređenju upravitelja Placida, odrubljena glava i nakon što 
je pokopan na groblju uz Flaminijevu cestu, njegovi sljed- 
benici Prokul, Efeb i Apolonije tijekom noći su izvadili 
tijelo iz groba, prevezli ga u Terni, grad u kojem se rodio 
i bio biskupom, te se na brdašcu blizu gradskog naselja 
pobrinuli za privremenu sahranu. 

Poslije je ondje načinjena grobnica, na kojoj je podig- 
nuta oratorij. 

Nakon Milanskog edikta, kojim 313. g. car Konstan- 
tin kršćanima dodjeljuje slobodu vjeroispovijesti, ternijski 
je puk odlučio na mjestu oratorija izgraditi baziliku. 

Čini se izvjesnim da je na tom brdu još iz poganskog 
doba postojalo groblje. 

Arheološka istraživanja u Terniju jasno su pokazala da 
je stara Interamna imala dva groblja: jedno prastaro, još 
iz prvog željeznog doba, posve pogansko, otkriveno 1885. 
na području Sant'Agnese; i drugo koje se pripisuje kasni- 
jem razdoblju, pronađeno u blizini Valentinove bazilike. 

Otac Fusciardi o tom grobljanskom području piše: “Iz 
pomnog istraživanja brojnog epigrafskog materijala i 
skulptura raznih razdoblja na ovim područjima, koje su 
nažalost samo djelomice sačuvane, očigledno proizlazi 
kako je taj predio bio cijenjen od starih Interamnjana i 
kako bi, sve i bez drugih povijesnih dokaza, već samo to 
područje bilo dovoljno da pokaže veličanstvenost tog 
municipium splendidissimum .?! 


! FUSCIARDI P EDMONDO DELLA PASSIONE, Studio critico 
illustrativo sul Martire S. Valentino di Terni, Izvod iz Rassegna del Comune 
di Terni, god. II., br. 3-4-5-6-7-8 (ožujak-kolovoz 1935.), str. 5. 

Tu je pronađena znatna količina materijala: mramorni 
stećci, prvobitno postolja statuama, zatim poprsja, dije- 
lovi pročelja za važna zdanja, žare s pepelom, mramorne 
urne za grobnice. Osim nalazišta koja očevidno potječu iz 
kršćanskoga vremena, pronađena su i svetišta poganskih 
božanstava, mauzoleji koji pripadahu istaknutim osobama 
rimskoga društva, vojnicima, susima, pučkim tribunima, 
pravnicima itd. Brojni spisi, otkriveni između 1605. i 1618., 
u vrijeme rekonstrukcije bazilike sv. Valentina i izgradnje 
pripadnog samostana, nepobitno svjedoče da se na tome 
kršćanskom groblju ranije izdizalo pogansko.? 

Što se tiče kršćanskog identiteta ovog područja, postoje 
arheološki tragovi koji svjedoče o njemu: jedan od njih 
svakako je sama bazilika “ad corpus? svetoga Valentina i 
drugih mučenika spomenutih u Jeronimskom martirologiju, 
kao izraz, s jedne strane, običaja, potvrđena u prvotnoj 
Crkvi, da se ne miču tijela svetih mučenika s mjesta njihova 
ukopa, a s druge strane izraz želje jednostavnih vjernika 
da budu pokopani uz mučenike kako bi uživali njihovu 
osobitu zaštitu i sudjelovali u plodovima njihovih zasluga. 

U skladu s tom tradicijom pored Valentinove grobnice 
i grobova ostalih mučenika te običnih vjernika prvotno 
je izgrađen oratorij, ili “cella memoriae"*, a potom ras- 
košna bazilika. 

S time u vezi Piero Adorno, razvijajući pretpostavku o 
datumu prve izgradnje bazilike, tvrdi: “Bazilika posvećena 


2 Ove spise, i poganske i kršćanske, prikupio je otac Domenico di 
Gest Maria, bosonogi karmelićanin, a prepisani su u Kodeksu Ottoboni- 
Barberini 29, 148 i Barberini N. XXX, 182, godine 1609. Nakon toga 
pregledali su ih i prepisali ostali skupljači. 

3 “Cellae memoriae? bile su sastavljene od dva dijela: donjeg, nazvanog 
“Ispovijed" ili “Kripta", sa svečevim posmrtnim ostatcima, i gornjeg, 
nazvanog “Zajednica", na mučenikovoj grobnici. Grobnica je mogla biti 
djelomično izbočena u tlu, kao na primjer ona svetoga Petra u Rimu. 

uspomeni na njega, više puta uništavana i rekonstruirana, 
zacijelo je bila podignuta upravo na mjestu grobnice. Teško 
je utvrditi točne datume. Ipak, samo smještanje zdanja iz- 
van gradskih zidina, na groblju, i to iznad mučenikove grob- 
nice, potvrđuje pretpostavku prema kojoj prva izgradnja 
potječe iz IV. stoljeća.?“ 

Prema mišljenju Cinzije Perissinoto “postojanje bogo- 
štovne zgrade koja potječe barem iz V. stoljeća dokumen- 
tirano je, osim Jeronimskim martirologijem, i fragmentom 
ograde ukrašene listićima ili ljuskama, kakva se pripisuje 
upravo tom razdoblju, sačuvanim u maloj arheološkoj 
zbirci u podzemnim prostorima crkve.?5 

Tijekom dužeg razdoblja, od VIII. do XV stoljeća, zda- 
nje se, i dalje upotrebljavano, vjerojatno obnavljalo i uč- 
vršćivalo. 

Kada su, u skladu s novim napucima Tridentskog sa- 
bora, zaključenoga 1563., prvi apostolski posjetitelji pošli 
na brdo svetoga Valentina kako bi vidjeli veliku baziliku 
koja se spominje u kalendarima i životopisima mučenika, 
našli su je u lošim uvjetima, pa je naređeno preuređenje. 

Ali, zahvati poduzimani radi spašavanja crkve bijahu 
nedostatni i s vremenom sve neznatniji. 

Od kraja XV. do početka XVII. stoljeća, tragom gra- 
diteljske politike koju je uveo papa Siksto V., započele 
su velike rekonstrukcije starih bazilika i velika arheološka 
iskapanja radi pronalaženja i spašavanja relikvija. 

Kovčeg ternijskoga sveca i mučenika pronađen je 1605. 
u iskapanjima poduzetima oko bazilike da bi se pronašla 


“P ADORNO, Larte in Terni, Convegno di Studio “II Santo patrono 
nella citta medievale. Il culto di San Valentino nella storia di Terni", 
Terni, 1974. str. 111. 

5 C. PERISSINOTTO - M.L. MORONI, San Valentino. Dal culto 
alla storia della citta, u Storia illustrata della citta dell'Umbria,, sv. TV., 
Terni, Milano, 1993., str. 96 

tijela mučenika za koja je bilo rečeno da su tu pokopana: 
urna je, prema Boldettijevom opisu, “izvana bila rustična, 
ali iznutra ljupko izrezbarena, s križem veličine ruke.?* 

Carini Gentili posvetila je grobnici svetoga Valentina 
opsežnu studiju u kojoj izvješćuje o spomenutim radovima: 
“Iskopavanjem cijelog kora iza oltara, pronađeni su blizu 
bedema, a nasuprot samome koru, dva mramorna oltara, 
jedan iznad drugoga, s pridruženom, tada pokrivenom, 
“špiljom koja okružuje unutrašnjost propovjedaonice". Na 
unutrašnjoj strani stola donjeg oltara vidio se crveni križ 
ukrašen dragim kamenjem, a sa strana mu bijahu naslikane 
dvije prema njemu okrenute životinje, vjerojatno konji 
(prikaz koji se katkad pojavljuje u kršćanskoj epigrafiji), 
no mogli bi biti i jaganjci. 

Na zidu bijahu naslikana kola, kao simbol onih kola 
kojima je prevezeno tijelo sv. Valentina. Bilo je sigurno 
da tu počivaju mučenikovi posmrtni ostaci. Naime, 21. 
lipnja 1605. pronađena je ispod kora olovna škrinja zat- 
vorena u mramornoj urni, s jedne strane malo razbijena 
(...) U olovnome kovčegu pronađene su svečeve kosti. 
Lubanja nije bila posve cjelovita i bila je odvojena od ti- 
jela.?7 

Zanimljivo je primijetiti kako glava odvojena od tijela 
može biti daljnji znakovit dokaz glavosijeka nad sv. Valen- 
tinom. 


“M. A. BOLDETTI, Primjedbe o grobljima svetaca i mučenika i 
starih rimskih kršćana, Rim, 1720. str. 593. 

7R. CARINI GENTILI, La tomba di San Valentino, u Terni, rassegna 
del comune e bollettino di statistica, X1 (1969.), 3-4, str. 17. 

SVETI ZAŠTITNIK | ŠTOVANJE 
RELIKVIJA 


SVETI VALENTIN ZAŠTITNIK 
TERNIJA | ZALJUBLJENIH 


U prvoj polovici IV. stoljeća, točnije - nakon konstan- 
tinskoga mira, u kršćanskoj se zajednici uobičajilo vjer- 
nicima koji su primili krštenje davati imena u spomen na 
apostole i mučenike, naime na one koji su svojim propo- 
vijedima i vjernim nasljedovanjem Gospodina, nerijetko i 
mučeničkom smrću, u vrijeme progona pružili dragocjeno 
svjedočanstvo vjere, pa stoga preuzimanje njihovih imena 
nije bilo samo iskazivanje počasti njihovu junaštvu i žrtvi, 
nego i priznavanje važne uloge koju su imali u širenju krš- 
ćanstva. 

Nešto kasnije, u drugoj polovici istoga stoljeća, počeo 
se pokoji od tih svetaca i mučenika slaviti kao zaštitnik 
koje crkve, grada, mjesta, i taj se običaj sve više širio. 

Ponekad su pobude za proglašenje nekoga sveca zaštit- 
nikom bile zapravo privatne naravi, pa je tako, na primjer, 
kraljica Teodolinda crkvu u Monzi posvetila Ivanu Krsti- 
telju jer je taj svetac bio zaštitnik njezine obitelji. 

Da bi se sveca odnosno mučenika moglo proglasiti 
zaštitnikom, bilo je od samoga početka potrebno posje- 
dovati njegovu relikviju, koja je dobila naziv “patrocinium". 
U većini slučajeva čudo postignuto zazivanjem relikvije 
sveca dostajalo je za njegovo imenovanje zaštitnikom. 

Štovanje relikvija vuče korijene još iz doba poganske 
civilizacije, koja nipošto nije bilo strano iskazivanje časti 
uglednicima i junacima. 

Štovali su se predmeti kojima se su se oni navodno bili 
koristili za života, kao i mjesta na kojima su djelovali. Često 
su posmrtni ostaci, kao predmet naklonosti i istinskoga 
obožavanja, bivali prevezeni iz udaljenih krajeva u dotič- 
nikovo rodno mjesto, što je popraćano velikim sveča- 
nostima. 

Kada je štovanje relikvija našlo svoje mjesto i u krš- 
ćanskoj sredini, u njemu se tradicionalnom kultu pos- 
mrtnih ostataka osobito časnih ljudi bilo pridružilo što- 
vanje osoba čije tijelo bijaše hram Duha Božjega, koji ih 
je vodio i održao u teškim patnjama koje su trpjeli poradi 
vjere. Oni bijahu uzori svetosti i savršenstva te su stoga 
bili zaslužili svako veličanje i štovanje. 

Ali koje je to osjećaje podrazumijevalo kršćansko što- 
vanje relikvija? Njih nam može rasvijetliti teorija P de 
Labriollea, koji svoje tvrdnje potkrepljuje pozivajući se 
na izuzetne osobe Crkve IV. i V. stoljeća, od svetoga Au- 
gusta do svetoga Paulina iz Nole, od Prudencija do sve- 
toga Bazilija iz Teodoreta. On piše sljedeće: 

1. To je štovanje opravdano razlozima koji se nadah- 
njuju najnaravnijim osjećajima ljudskoga srca. Nakon što 
umre otac obitelji, njegovi najbliži, ako su ga uistinu vo- 
ljeli, brižno čuvaju ponešto od njegove odjeće, kakav 
prsten koji je blistao na njegovu prstu, i sl... Tijela svetaca, 
osjetilo i sredstvo Duha, ukoliko se štuju, mnogo su dublje 
povezana s njihovom osobom nego ti predmeti. 

2. Relikvija je zaštita, “filatterio", munimentum onome 
tko ju nosi uza se, bila ona dio kosti ili komadićak Križa, 
bila obješena o vratu ili zatvorena u draguljima optočenu 
prstenu. Ona štiti od bezbrojnih ugroza zdravlja i života 
i potpomaže spasenje svoga nosioca. 

3. Gradovima koji ju štuju ona znači najdjelotvorniju 
obranu od neprijateljskih razbojničkih provala i jamči 
javnu sigurnost. 

U promicanju i snažnom zamahu tog oblika pobož- 
nosti stekli su se dakle ćudoredni obzir, vjerski osjećaj, 
zajednički i pojedinačni interes.?! 

Otkrića relikvija nisu ostala pošteđena sumnjivih na- 
lazničkih domišljanja potaknutih pomanjkanjem valjane 
vjere, stoga je Crkva bila primorana da pomno bdije nad 
izvornošću nalaza. Ipak, valja reći da su zlouporabe bile 
češće nakon kasnoga srednjega vijeka, dočim se još i u IV 
stoljeću mnogo pomnije prosuđivalo kome povjeriti brigu 
pronađenih ostataka. 

Štovanje relikvija izazvalo je uskoro i brojne prosvjede 
onih koji su rasparčavanje posmrtnih ostataka radi do- 
bivanja predmet4 štovanja smatrali teškim oskvrnućem 
ili u najboljem slučaju idolopoklonstvom. Sveti Jeronim 
takvima odgovara: “Mi mučeničke relikvije ne oboža- 
vamo, kao što ne obožavamo ni Sunce, Mjesec, anđele, 
arkanđele, serafine...nego im odajemo počast jer štujemo 
Onoga čija su oni svjedočanstva. Odajemo počast slugama 
kako bi čast pripisana njima bila na čast Gospodinu koji je 
rekao: Tko vas prihvaća, mene prihvaća.?? 

Sveti je Valentin oduvijek smatran pravim zaštitnikom 
Ternija, čak i u doba kada je grad imao četiri takva: Valen- 
tina, Prokula, također biskupa i mučenika, Anastazija 
Ispovijedaoca i Agapu, djevicu i mučenicu. 

Sveta kongregacija za bogoštovlje 13. rujna 1642. iz- 
dala je dekret prema kojemu svaki grad koji ima više sve- 
tih zaštitnika, mora izabrati samo jednoga. 

Kler je s četrdeset pet od šezdeset sedam glasova iza- 
brao svetoga Anastazija, čije se tijelo štovalo u katedrali. 
Ali je Vijeće za vjerovanje istovremeno glasovalo u korist 


! P DE LABRIOLLE, Morale e spiritualita u AA.VV., Storia della 
Chiesa, III. sv., Editrice S.A.l.E., Torino, 1961., str. 467-468. 
* SAN GIROLAMO, Epistole, CIX, 2. 

svetoga Valentina, s četrdeset dva glasa od četrdeset tri. 
Došlo je dakle do prijepora između klera i puka. Pobije- 
dio je ovaj puk i tako je sv. Valentin postao jedini zaštitnik 
grada. 

Augusto Pozzi u svojoj povijesti Ternija ovako govori 
o tom događaju: “Gospodarske nedaće tog razdoblja na- 
tjerale su Urbana VIII. da učini ono što u takvim vre- 
menima čine sve mudre uprave: znatno smanji sve troš- 
kove. Radi toga papa propisuje ograničavanje proslava, 
između ostalog i tako da gradovi koji-su štovali više zaš- 
titnika izaberu jednoga te isključivo njemu posvete proslave 
obljetnica. Odatle je proizašla mala neugodnost za Ternijce, 
koji su se našli u situaciji da biraju između tri slavna sugra- 
đanina: sv. Anastazija, sv. Prokula i sv. Valentina. Koga će 
zapasti najviša čast? 

Gradska uprava i puk glasaju za posljednjega. Kler, 
osobito kanonički zbor, htio bi prvoga, čije tijelo počiva 
u katedrali. U Vijeću je s 42 glasa naprama jednom pro- 
tivnom zaštitnikom proglašen sveti Valentin. Unatoč pri- 
govorima koji su mu podneseni, papa potvrđuje izbor 
puka. Kanonički zbor se uvrijedio, što je posljedovalo ras- 
kidom odnosa s općinom. Cijelu jednu godinu gradsko po- 
glavarstvo ne odlazi više, ni službeno, u stolnicu. A onda 
se vratilo, iod kanoničkog zbora bilo primljeno s počastima, 
što je izazvalo veliko negodovanje. ?3 

U arhivu svečeve bazilike čuva se veoma važan do- 
kument: pismo Svetome Ocu gdje su navedeni razlozi zaš- 
to sveti Valentin mora biti prihvaćen za glavnog zaštitnika 
Ternija. Evo nekih: “ (...) da su ga njegovi sugrađani više 
štovali, a i kasnija vremena donose razna svjedočanstva o 
štovanju preblaženoga oca i mučenika, a ne svetog oca 
Anastazija. Jer Bog, koji je divan prema svojim svecima, 


A. POZZI, Storia di Terni, Spoleto, 1939., str. 234. 

izgleda da je svoju milost raspodijelio (...) napose njemu, 
tako da on sjaji čudesnim darovima po kojima je postao 
glasovit ne samo u svome gradu Interamni (...) Ne govoreći 
o svima drugima, dovoljno je spomenuti presvijetlog Leo- 
polda nadvojvodu austrijskog koji je, potaknut krjepostima 
i slavom svetoga Valentina, na samrti molio sveca za pomoć 
(...) te mu je vraćeno zdravlje (...). 

- jer je Valentin stariji te stoga mora imati prednost 
(rsh 

- jer cijeli interamnatski kler svečano slavi dvojakim 
obredom godišnjicu prenošenja svetog Valentina, dok 
za pronalazak svetoga Anastazija ili za njegovo preno- 
šenje nije međutim obavljena nijedna komemoracija (...) 

- jer Valentina i njegova djela spominju nebrojeni crk- 
veni pisci (...) dok se o Anastaziju ne pojavljuje ništa, 
osim iznimno u registrima interamnatske Crkve (...) 

- jer je grad Interamna (...) tome Preslavnome izgradio 
čuvenu baziliku (...) 

- u toj istoj bazilici upoznali su se papa Zaharija i kralj 
langobardski (...) 

- jer su građani Interamne, vidjevši dotrajalu baziliku, 
sagradili drugu, još ljepšu (...) 

- naposljetku jer bi, kad bi se same građane pitalo, 
oni sigurno rekli da žele štovati dan rođenja svetoga Va- 
lentina.? 

Očigledno su razlozi što ih ternijsko općinsko pogla- 
varstvo navodi u prilog opredjeljenju svjetovne vlasti i 
čitavog puka da sveti Valentin postane jedinim zaštit- 
nikom grada, Svetoj kongregaciji za bogoštovlje bili do- 
voljno uvjerljivi, te je prijepor zaključila sljedećim dekre- 
tom: “U interamnatskoj parnici oko izbora zaštitnika 
grada, vođenoj između grada s jedne strane i klera s druge, 
dana 5. ožujka 1644. Sveta kongregacija za bogoštovlje 
objavila je da se biskup i mučenik sv. Valentin mora pri- 

znati glavnim zaštitnika Ternija. Pečat. Julije biskup tu- 
skulski kardinal sabelski. - C. Paulucci tajnik Svete kon- 
gregacije za bogoštovlje. 

Ovu je odluku potom potvrdio Urban VIII. apostol- 
skim pismom od 5. lipnja 1644. 

Sve to više je nego dovoljan dokaz odvajkadašnje pri- 
vrženosti Ternijaca njihovu svetom biskupu i mučeniku, 
kojeg su tijekom stoljeća neprekidno i sve više štovali. 

Međutim, muguće je i drukčije gledati na interam- 
natskoga biskupa, jer njega se smatra i zaštitnikom zalju- 
bljenih. Postavlja se pitanje odakle vuče korijene ta pre- 
daja. Carini Gentili u svojim Rfcerche storiche su San Va- 
lentino patrono di Terni zaključni odlomak posvećuje up- 
ravo toj temi, te tvrdi: “U anglosaskim krajevima, a potom 
malo-pomalo i u drugim evropskim krajevima, sv. Valentin, 
biskup iz Ternija, smatran je zaštitnikom zaljubljenih te se 
14. veljače, na njegov spomendan, slavi Dan prijateljstva i 
ljubavi. U stvari legenda, rođena upravo u anglosaskim 
krajevima, kaže da je taj biskup isprva imao plemenitu 
navadu da djevojkama i mladićima koji bi prošli ispred 
njegova samostanskog dvorišta ponudi cvijet iz svojega vr- 
ta, pa da je tako malo-pomalo postao i njihovim duhovnim 
savjetnikom. Između dvoje od tih mladih rodila se ljubav, 
koju je sveti biskup blagoslovio. Njihovo sjedinjenje postade 
tako smireno i sretno da su svi zaljubljeni htjeli imati bla- 
goslov biskupa iz Interamne. On je tada, budući da je stalno 
rastao broj parova željnih njegova blagoslova, odredio jedan 
dan u godini kada će svima dijeliti jedinstven ženidbeni 
blagoslov. Taj se krasni običaj širio iz kraja u kraj, a biskup 
iz Ternija postade “zaštitnikom zaljubljenih?. 

Druga legenda kaže da se to svetkovanje podudara s 
rimskom proslavom Luperkalija u veljači, prigodom ko- 
jih su se ždrijebom izvlačila imena mladića i djevojaka ko- 

ji će u toj godini proslaviti svoju ženidbu. S vremenom po- 
stade običaj da se na taj dan izmjenjuju darovi i cvijeće.?* 

Što se tiče moguće veze između Luperkalija i svetko- 
vanja blagdana zaljubljenih, Gianna Vancini drži da je 
do njihova poistovjećenja možda došlo tako što je Papa 
pogansku proslavu, želeći ju pokršćaniti, premjestio s 15. 
na 14. veljače, dan rođenja svetoga Valentina, pa ju je 
narod povezao sa svecem i tako je Valentin postao zaštit- 
nik ljubavi. Vancinijeva piše: “Zna se da je rimski svijet 
godišnje svetkovao znatan broj blagdana: barem stotinu. 
Među kanoniziranim svetkovinama Saturnalije i Luper- 
kalije bijahu zacijelo ponajnjegovanije u puku, a sadrža- 
vale su i vjerske žrtve i pučke svečane proslave. (...) Lu- 
perkalije su nazvane po Luperkalu, stjenovitoj špilji u 
podnožju Palatina, posvećenoj bogu Faunu. Tu su se do 
V stoljeća 15. veljače, kao posljednjeg mjeseca rimske 
godine, održavale svetkovine u čast Fauna Luperka, boga 
stada, i u čast Junone, boginje ženstva i braka (...) Obredi 
su bili čin pročišćenja putem žrtvovanja mesa (oduvijek 
simbola vjernosti u ljubavi), a proslava je bila posvećena 
blagostanju i plodnosti kao materijalizacijama ljubavi. 

Stoga, kad su za vrijeme pape Gelazija 1. (496.) Luper- 
kalije ukinute, a proslave povezane s ljubavlju i zaštitom 
životinja prešle s 15. na 14. veljače, dan svetoga Valentina, 
bilo je neizbježno da dio starih obreda ili zaštitnika, završi 
tako da ih, u svjetlu kršćanske vjere, narod pripiše svecu 
kojeg se slavi u taj dan.?5 

Prema drugoj legendi, o kojoj nas izvješćuje Ottaviani, 
štovanje svetoga Valentina kao zaštitnika zaručnika po- 


“R. CARINI GENTILI, Ricerche storiche su San Valentino patrono 
di Terni, Izvadak iz “Bolletino ufficiale delle Diocesi di Terni-Narni- 
Amelia", god. XXIV, Terni, siječanj-veljača 1969., str. 15. 

5 G. VANCINI, San Valentino martire. Patrono dell'amore, Tipolito 
“Estense" Bego, Ferrara, 1997., str. 39-40. 

tječe od događaja vezanih uz Sabina i Serapiju dvoje mla- 
dih koji su, čvrsto zaljubljeni jedno u drugo, uspjeli uz 
pomoć svetoga biskupa nadvladati vjerske razlike koje su 
ih dijelile (on je bio poganin, ona kršćanka) i sjediniti se u 
sretnu ali kratkovječnu zajednicu: Serapija se nakon 
Sabinova krštenja razboljela i umrla. Uskoro se i Sabin, 
Valentinovim posredovanjem, pridružio svojoj voljenoj 
te su se mogli ponovo sjediniti. Na temelju te priče Va- 
lentina počeše držati zaštitnikom ljubavi.?$ 

Postoji i druga verzija te legende, a donosi nam ju Fe- 
dele Santini: “Otkrilo se da Serapija boluje od jednog 
oblika sušice, i da je bolest već uznapredovala. Roditelji i 
mladi rimski legionar bijahu neutješni. Kad se sveti biskup 
približio postelji umiruće, Sabin ga je zamolio da ne doz- 
voli da se odvoji od voljene. Život bi mu postao dugo, 
neizdrživo mučenje. Valentin podiže ruke i glas k Ocu 
sviju, našto blaženi san vječno sjedini ona dva srca u ujed- 
načen treptaj vječnog zagrljaja.?7 

Istini za volju, bezbroj je legendi prema kojima se mo- 
že rekonstruirati postanak i podrijetlo sad već učvršćene 
tradicije. O njima nas izvješćuju i pisci nakon Santinija, 
prema kojemu pak postoji i jedna američkoga porijekla, 
kako je Valentin jednoga dana, čuvši njihovu prepirku, s 
ružom u ruci izišao u susret dvoma zaljubljenima koji su 
se šetali uz ogradu njegova vrta, te ih tim činom i svojim 
smirenim, nasmiješenim staračkim licem potaknuo da 
se pomire. Potom su htjeli da upravo on blagoslovi nji- 
hovo sjedinjenje. Kad se vijest o toj zgodi proširila, mno- 
gi parovi molili su da ih on blagoslovi. Tako je biskup, ne 


7 Usp. D. OTTAVIANI, Interamna dei Nabarti, Terni, 1976., str. 104. 
# E. SANTINI, San Valentino. Storia e leggenda, Terni, 1985., str. 
107-108. 

mogavši blagosloviti svaki par napose, utvrdio jedan dan, 
14. veljače, za zajednički blagoslov. 

Marotta i Rapetti u svom tekstu pod naslovom Work- 
shop navode naprotiv ovakvu legendu: “Sveti Valentin - 
14. veljače - sveti je zaštitnik zaljubljenih. Prema legendi 
kršćanski je mučenik Valentin noć uoči svoje smrti poslao 
iz zatvora ljubavno pismo kćeri svoga tamničara. Pismo 
je bilo potpisamo s “tvoj Valentin", zbog čega još i danas 
na taj dan osobe izmjenjuju ljubavna pisma potpisana 
samo: “tvoj Valentin?.?s 

Kao što je poznato, slava svetoga Valentina zaštitnika 
zaljubljenih sve se više širila, dok naposljetku nije dosegla 
planetarne razmjere, svjedočeći o jednom štovanju odu- 
ševljeno prihvaćenu od ljudi svih vremena i prostora i ti- 
me neopozivo posvećenu. 


*R. MAROTTA - C. RAPETTI, Workshop, citat iz G. Vancini, San 
Valentino, str. 42. 

Knipta sv. Valentina u Bazilici u Terniju 

ŠTOVANJE SVETOGA VALENTINA 
U TERNIJU 


Drago mi je što ću raspravu o štovanju koje Ternijci 
iskazuju svetome Valentinu otvoriti s nekoliko odlomaka 
iz lijepoga članka koji je objavljen na trećoj stranici lista 
“Osservatore Romano? od 13-14. veljače 1989., a potpi- 
sao ga je profesor Pietro Lorzomati, znamenit proučava- 
telj povijesti kršćanske pobožnosti. Neke njegove tvrdnje 
izvrsno objašnjavaju duh u kojem su stanovnici Ternija gle- 
dali na svoga zaštitnika: “14. veljače, blagdan svetoga Va- 
lentina, jedini je dan u godini kad grad Terni živi iz temelja 
drukčijim životom: vreva, žamor, žurba prolaznika, ustu- 
paju mjesto “trenutku? tišine, mira, promišljanja, nasuprot 
svakidašnjem načinu života, industrijskoj žustrini i tegot- 
nome naporu stanovnika. Grad se zaustavlja, u crkvama 
se, kao za velikih svečanosti, redaju proslave u čast zaštit- 
nika. Povorka tisuća ljudi, s druge strane, upućuje se na 
hodočašće u baziliku, u znak štovanja svečevih posmrtnih 
ostataka, i da ne bi izostala s biskupskoga bogoslužja, tije- 
kom kojega gradski upravitelji odaju počast svetome Va- 
lentinu koji bijaše biskup u Terniju. 

Ta pučka valentinovska pobožnost veoma je važna za 
rekonstrukciju povijesti Ternija i okolnog područja, kao 
i za razumijevanje kako se pobožnost svetome Valentinu 
oduprla zavođenjima potrošačkoga društva i materija- 
lizma. (...) Život Ternija stapa se s pučkim štovanjem i 
ravna prema toj pobožnosti. (... ) A cijeli grad, preko 
svojih različitih sastavnica, u tom štovanju pronalazi i 
*učvršćuje' svoje jedinstvo, jer Valentin pripada Terniju, 
smatra se Ternijcem koji se izdigao svojom svetošću i s 

kojime je moguće podijeliti radosti i boli, klonulost, po- 
mirenje sa sudbinom i nadu.?! 

Ta vrlo privlačna i prosvjetljujuća razmišljanja, osim 
što nam omogućuju da shvatimo duboku vezu između 
Ternija i njegova zaštitnika, ukazuju i na vrijednost pučke 
pobožnosti izražavane u raznim lokalnim zajednicama 
putem oblika štovanja koji, iako međusobno različiti jer 
su tradicije različite, svjedoče zajedničku duhovnost i vje- 
ru puka koji putem tih obreda jača svoje jedinstvo. 

Takvo poistovjećivanje pobožnosti svetome Valentinu 
s privrženošću jedinstvu ternijske Crkve postaje nam, 
prema mišljenju Marija Bigottija, jasnije upravo u svjetlu 
laičkog izbora, nasuprot kleričkom, svetoga Valentina za 
glavnog zaštitnika Ternija. “Sveta kongregacija za bogo- 
štovlje dade za pravo laičkoj vlasti da jedini sveti zaštitnik 
može biti sveti Valentin i zaključi raspravu dekretom 
1644. (...) Sveti je Valentin imao istaknutu ulogu u zajed- 
nici, zato ga je svjetovni čimbenik i izabrao. Ako si posta- 
vimo pitanje kako je došlo do toga, objašnjenje nam 
može pružiti povijest tih stoljeća. Znamo da je Terni sto- 
ljećima bio vjerski i teritorijalno podijeljen, rasparčan. 
Ternijska biskupija naime otprilike šest stoljeća nije po- 
stojala, podijeljena između Spoleta i Narnija, dvaju gra- 
dova koji su nesumnjivo uživali političku i regionalnu 
prednost u južnoj Umbriji (...) Vjerujemo da je ponovna 
uspostava biskupije 1218. za povijest Ternija vrsta pre- 
kretnice. Naime ako joj dodamo obnovu bazilike, župne 
crkve svetoga Valentina, godinu dana poslije, tj. 1219., i 
obnovu njezina posjeda potvrđenu od biskupa Ranierija, 
prvoga biskupa ponovo uspostavljene biskupije, pred 
nama su čimbenici koje valja analizirati. Nije to bila samo 


!PBORZOMATI, Una citta “cementata" dalla devozione al Patrono, 
u “Osservatore Romano", 13.-14. veljače 1989., str. 3. 

vjerska obnova, nego, rekao bih, obnova koja se ticala i 
svjetovnog uređenja grada. Uz to što mu je priskrbila 
vjersko jedinstvo, omogućila mu je i da u materijalnom i 
duhovnom pogledu zamijeni Narni. (...) Ne možemo 
nijekati da su cijelo trinaesto stoljeće, a dijelom i četrna- 
esto, izvanjski razlozi za sukob između Narnija i Ternija 
bili povezani upravo s narnijskim polaganjem prava na 
baziliku svetoga Valentina. (...) Nakon dva desetljeća bor- 
be uzrokovane zahtjevom Narnija za vlašću nad bazilikom, 
zaslužni sveti Valentin nije više svetac bez ikakve svjetovne 
uloge, kojeg bismo se sjećali samo po njegovim čudotvor- 
nim krjepostima, nego je prauzor grada, bedem, simbol 
ne samo ćudoredne nego i materijalne snage ternijske za- 
jednice.?? 

Nakon ovih razmatranja sve jasnijima čine se razlozi 
što se štovanje svetoga Valentina toliko ukorijenilo u Ter- 
niju, sve do poistovjećivanja sveca sa samim gradom: ne 
radi se o pukom štovanju, nego to jedna zajednica u svo- 
me svetome zaštitniku pronalazi vlastito jedinstvo i zahva- 
ljujući tome ostvaruje istinski duhovni i materijalni na- 
predak. 

Štovanje svetoga Valentina poprimilo je razne oblike 
i ostvaruje se putem raznih obreda i proslava. Valja istaći 
kako se ono ne iskazuje samo 14. veljače, na dan zaštit- 
nikov, nego tijekom cijele godine. Nema naime Ternijca 
koji ne bi često navraćao u baziliku: da od sveca isprosi 
zaštitu, da zazove pomoć u teškim trenucima, da moli za 
prosvjetljenje u važnim odlukama koje mora donijeti, 
da zahvalio svecu na pomoći. Mnogoj djeci daje se ime 


žM. BIGOTTI, La proiezione del culto di S. Valentino nella vita 
pubblica cittadina, u I! Santo patrono nella citta medievale: 1 culto di S. 
Valentino nella storia di terni, “Atti del Convegno di Studio. Terni, 9,-12. 
veljače 1976.", sveučilišni izdavač, Rim, 1982., str. 230-233 

Valentin, u uvjerenju da će im ono biti glasnikom dobre 
sudbine. 

Taj stav povjerljiva uzdanja u sveca posvjedočen je i 
molitvama koje mu se upućuju za zaljubljene, za gradove i 
obitelji, za bolesnike i sve druge duhovne i materijalne 
želje. 

Katkad su oni koji su pobliže proučavali slične oblike 
štovanja i pučke pobožnosti izricali brzoplete i jednostrane 
sudove, smatrajući te iskaze bliskima praznovjerju. Ne- 
sumnjivo u tim činima pobožnosti može biti i takvih oči- 
tovanja koja ne spadaju u istinsku kršćansku praksu. Ali 
je istina i ono što tvrdi Borzomati: “Dakako, pučka po- 
božnost nije teološki slabija, ili izvancrkvena, štoviše: zbog 
svoje bitno vjerske težnje omogućuje snažnu i divnu vezu 
s Bogom preko svetih zaštitnika.?? 





Relikvijar sv. Valentina iz istoimene bazilike u Terniju 


*PBORZOMATI, Una citta “cementata", cit. 

MOLITVE SV. VALENTINU 
ZA ZAGOVOR 


Molitva zaljubljenih 


“O sveti biskupe, koji u svom velikodu- 
šnom srcu pastira duša čuvaš svako dobro na 
službu zabludjelim ovčicama koje se u te uz- 
daju, i usrdan kročiš ususret svim njihovim 
potrebama da ih utješiš kako bi živjele u miru, 
svrni svoj pogled i na nas. 

Iskreno se volimo i odlučili smo se vjenčati 
da bismo cijeli život proveli u ljubavi i slozi. 

Slavni sveče, koji čitaš naša srca, vidi jesmo 
li stvoreni jedno za drugo i prosvijetli nam 
pamet. 

Okrijepi naša srca da se nikad ne umore 
od uzajamne ljubavi koja danas tako divno 
plamti. Daj da stalno raste, da se umnoži u 
djeci koju nam Gospodin želi podariti 1 da se 
uvijek uzdamo u tvoju svetu zaštitu. 

Za nas i za sve druge - mlade i ne tako mlade 
- molimo te pomozi nam da živimo kršćanski. 

Sve to molimo te da isprosiš od Oca po za- 
slugama Kristovim i milom zagovoru Djevice 
Marije sa svima svetima na nebu. Amen.? 

Molitva sv. Valentinu 
za obitelj i narod 


“O zaštitniče naš sveti Valentine, koji si za 
života bio uzorom svake krjeposti, brižni pas- 
tiru, oče siromašnih i Isusov mučeniče, koji 
sjediš u slavi neba, pomozi nam svojom ne- 
beskom zaštitom. 

Zaštiti naš narod, odagnaj od njega svaku 
nevolju, neka u njemu gostuje Božji blagoslov, 
bratski mir i vjera u Isusa Krista. 

Pogledaj na mlade koji traže tvoju pomoć i 
zaštitu, daj im milost dobrog rasuđivanja, za- 
laganja i ozbiljnosti na poduzetom putu uza- 
jamnoga poštivanja. 

Podaj našim obiteljima ljubav Isusa Krista 
da znaju dijeliti milost Božju u radosti, po- 
magati si u nevoljama, praštati slabosti, podr- 
žati se na tegobnome putu koji vodi u život 
vječni, k Bogu od kojega svatko potječe. 
Amen.? 

ŠTOVANJE SVETOGA VALENTINA 
U SVIJETU 


Najprije valja reći da se štovanje svetoga Valentina 
ubrzo počelo širiti Europom, točnije: od kraja VIII. sto- 
ljeća, ili otkako je, zahvaljujući Karlu Velikome i pre- 
porodu kojem je utro put, započelo masovno prihvaćanje 
rimske liturgije i kalendara diljem latinske Europe. 

Od XI. stoljeća ugled je ternijskoga mučenika znatno 
porastao, osobito nakon što je puk njegova grada odredio 
da mu se blagdan svečano slavi 14. veljače. 

Uistinu začuđuje životnost toga sveca i njegova uklop- 
ljivost u pučke običaje i predaje: u raznim dijelovima 
Europe postoje brevijari koji slave uspomenu na ternij- 
skoga sveca. Postoji čak svjedočanstvo tom kako odlomci 
ili izvatci teksta o muci ternijskoga sveca bijahu 14. veljače 
gotovo posvuda čitani u bogoslužju. 

Drugi čimbenik koji svjedoči o raširenosti valentinov- 
skoga štovanja jest umnožavanje broja svetaca s imenom 
Valentin u mnogim europskim krajevima počevši od X. 
stoljeća. S time u vezi Antonio Santantoni, u svom dopri- 
nosu proučavanju lika svetoga Valentina!, donosi vijest 
o prenošenju tijela nekog Valentina, biskupa i mučenika, 
prema nekima Španjolca, prema drugima Talijana, u 
gradu Olesa di Montserrat kod Barcelone. Bio bi umro 
oko 111. godine u vrijeme cara Irajana, a biskupovao u 
gradu Interamni, koji, međutim, ne bi odgovarao Terniju, 
nego Teramu, a za biskupa bi ga bio postavio sveti Feli- 


' Usp. A. SANTANTONI, Liturgia e forme devozionali di San 
Valentino, u Il santo Patrono nella citta medievale: il culto di S. Valentino 
nella storia di Terni, “Arti del Convegno di Studio, Terni, 9.-12. veljače 
1974., sveučilišni izdavač, Rim, 1982., str. 203-219. 


49 


cijan. Iz svega toga može se zaključiti kako se vijesti uzete 
iz Passio Sancti Valentini brkaju s ostalima, koje su većinom 
plodovi mašte. 

Postoji i vijest o prenošenju glave svetoga Valentina 
“presbyter interamnensis" u bretonski samostan Jumi- 
čges, gdje se izgleda dogodilo i neko čudo te pridonijelo 
konačnom učvršćenju svečeve glasovitosti. 

Pripovijeda se i o prenošenju nekog svetog Valentina 
u crkvu dvorca La Hamaide u Belgiji. Potom o prenošenju 
tijela nekog svetog Valentina u doanjolaki u samostan 
Secuellamos. Svi ti istoimeni sveci slave se 14. veljače. 

Još jedna znakovita potvrda raširenosti valentinovske 
pobožnosti izvan Ternija jest velik broj kanonskih i žup- 
nih crkava u Umbriji posvećenih tom svecu. Ugolino Nico- 
liniž sastavio je popis tih zdanja, u kojem spominje dvorac 
i crkvu sv. Valentina u Perugii, crkvicu sv. Valentina u 
Antriji u okolici Porta S. Susanna, razne crkve posvećene 
sv. Valentinu u Folignu, crkvu i važno predstojništvo sv. 
Valentina u Spoletu, samostan sv. Valentina u Ameliji, 
skupinu crkava u Todiju, crkvu sv. Valentina u Cretaii u 
Citta del Castello, crkvu sv. Valentina iz Fractutie u Orvi- 
etu, crkvu svetoga Valentina iz Narnije, u Narniju. 

Giovanna Vancini objavila je nedavno knjižicu o 
valentinovskom štovanju, u kojoj osobitu pozornost pri- 
daje njegovu razvoju, posebice u Montefeltru, Voghenzi 
i Ferrari. U vezi s raširenošću štovanja sveca autorica tvrdi 
sljedeće: “Pučko štovanje svetoga Valentina mučenika 
proširilo se brzo središnjom Italijom pa i šire, kako doka- 
zuju bezbrojni predjeli gdje toponomastika ukazuje na 


? Zaključni odlomak izvješća UGOLINA NICOLINIJA, La diffusione 
del culto di S. Valentino in Umbria, sadržan je u I! santo patrono, str. 
225-226. 

njega ili gdje je štovan, gdjekad i kao zaštitnik mjesta." 
Nakon te tvrdnje slijedi dug popis talijanskih krajeva koji 
nose ime svetoga Valentina. Nabraja i razne krajeve u ko- 
jima je svetac štovan, kao što su Penna u Teverini, Castel 
di Lago blizu Ternija, Salara, Occhiobello, Salvaterra i 
Barbuglio u blizini Roviga i drugi. Prema njezinu mišljenju 
nalazimo se pred nepobitnim svjedočanstvima da su lik 
sveca i njegovo štovanje bili vrlo rasprostranjeni.“ 

Vancinijeva uz to, upozoravajući na istraživanje što ga 
je vodio Augusto Campana nad malim spomenikom sve- 
tome Valentinu na vrhu portala desnog broda romaničke 
katedrale svetoga Lava u starome Montefeltru, tvrdi da 
je ono vrlo važno za proučavanje širenja pobožnosti ferar- 
skome Svecu. Naime, govoreći o prenošenju tijela svetoga 
Lava iz Montefeltra u Voghenzu i iz Voghenze u Ferraru 
14. veljače 1016. odn. 1081., Campana razvija tezu da 
su zajedno s tijelom svetoga Lava u Voghenzu stigle i re- 
likvije svetoga Valentina, koji je u Montefeltru već bio 
štovan, o čemu svjedoči postojanje njegova poprsja po- 
stavljenog, kako je rečeno, u nišu na ulazu u katedralu 
svetog Lava u Montefeltru. Tako se štovanje obaju svetaca 
rasprostranilo i u ferarskom kraju. 

U krajevima kao što su Salara i Occhiobello u Rodiginu 
sveti je Valentin zacijelo štovan barem već četiri stoljeća. 

U vezi s crkvom u Salari Vancinijeva tvrdi da se u njoj 
čuvaju, uz ostale relikvije, tri svjedočanstva povezana sa 
svecem, i donosi sljedeći opis: “Veliki četverokut kora, s 
prikazom svetoga Valentina kako ozdravlja kćer suca 
Asterija, djelo Bolonjca Giuseppea Pedrettija (1763.). 


3 G. VANCINI, San Valentino martire. Patrono delVamore. Tipolito 
“Estense" Bego, Ferrara, 1997., str. 17. 
“ G. VANCINI, Sa Valentino martire, citirana nota 47, str. 18. 

Svetac se pojavljuje u svećeničkom ruhu (...) Na suprot- 
nom pročelju nalazi se starinsko platno iz ranog sedamna+ 
estog stoljeća, sa slikom Raspetoga između svetoga Valen- 
tina i svetoga Karla Boromejskog, djelo Ercolea Santija, 
zvanog Muto di Ficarolo (1593. - 1639.). Svetac je prika- 
zan u svećeničkom ruhu (...) U desnom je brodu smješten 
prekrasan drveni oltar izgrađen 1763. prema nacrtu Fran- 
cesca Foschinija. Dekorirao ga je Giuseppe Facchinetti, 
a na njemu se ističe drvena statua sveca, iz 1885., djelo 
ruku Torinjanina Giuseppea Minoia. Svetac nosi misno 
svećeničko ruho. Izvana na pročelju ističe se u visini mo- 
derni mozaik sa svetim Valentinom koji nosi, čini se, palij, 
biskupsko obilježje, ili možda đakonsku svećeničku štolu.?5 

Znanstvenica postavlja, naravno, i pitanje koji bi Va- 
lentin ovdje bio štovan i odgovara: “Zbrka ili sumnje u 
pogledu identiteta dvaju svetih Valentina, svećenika i bis- 
kupa, svjetovna je. Ne trebamo se stoga čuditi kada sveca, 
na primjer u Occhiobellu, staroj ferarskoj biskupiji, spo- 
minjući ga se 14. veljače, propovjednici, koji dolaze iz 
raznih krajeva, nazivaju sad svećenikom sad biskupom.?* 

Ali štovanje svetoga Valentina dobrano prelazi granice 
ne samo Ternija nego i same Italije. 

Američka je znanstvenica Elizabeth Hongh Sechrist7 
posvetila jednu studiju tipičnim običajima i navikama u 
slavljenju blagdana svetoga Valentina u raznim krajevima 
svijeta. U Sjedinjenim Državama na primjer mladež izmje- 
njuje takozvane “valentine", ljubavne poruke, katkada 
potpisane a katkada, naprotiv, anonimne s natpisom “Po- 


* G. VANCINI, San Valentino martire, cit. djelo str. 32. 

* Ibidem. 

ZE. H. SECHRIST, Saint Valentine's Day, citirano iz G. VANCINI, 
San Valentino martire, str. 43. 

godi tko?" Nešto veći i drukčiji “valentini" šalju se tako- 
đer roditeljima i nastavnicima. 

U Engleskoj na taj blagdan mladići pjevaju posebne 
pjesme, a za uzvrat dobivaju novac, slatkiše i voće. 

U Danskoj je običaj da se šalju sasušene visibabe naj- 
dražim prijateljima te da mladi pripremaju šaljive “valen- 
tine? s napisanom izvornom pjesmom, ali nepotpisane. 
Ime pošiljatelja označeno je nizom točaka umjesto slova, 
te je zadaća primatelja da otkrije pošiljateljevo ime. Blag- 
dan svetoga Valentina sad se već rasprostranio i na Da- 
lekom Istoku, u Kini, Japanu i Tajlandu. 14. veljače 1998. 
u Pekingu su trgovci cvijećem bili doslovce zauzeti na ju- 
riš, a restorani su posluživali intimne večere pri svjetlosti 
svijeća.5 Istoga dana u Bangkoku, pod pokroviteljstvom 
države, rekordnih 1050 tajlandskih parova vjenčalo se 
u jednom hotelu.? Prilikom “Blagdana zaruka? slavlje- 
nog u bazilici svetoga Valentina u Terniju 8. veljače 1998. 
ekipa privatne japanske televizije “Kansai Telecasting Cor- 
poration* snimila je cijeli obred kako bi u domovini mogli 
prikazati nešto posebno na dan svetoga Valentina, kada je 
snimljeni obred gledalo trideset milijuna gledatelja.!? 

U ternijsku baziliku sv. Valentina neprestano stižu 
pisma iz svih krajeva svijeta, kao i brojni posjetitelji koji 
se žele časkom zadržati ispred svečeve grobnice kako bi 
ostavili poneku poruku i izmolili molitvu. 


* [I Messaggero, 15. veljače 1998. 
? Ibidem. 
1% Corriere dell'Umbria, 8. veljače, 1998. 

SIMBOLI VALENTINOVA 


Srce je najvažniji simbol Valentinova. U davna vremena 
ljudi su vjerovali da je srce izvor svih naših emocija. Kas- 
nije se srce povezivalo samo s osjećajem ljubavi. 

Crvene ruže, navodno, bile su najmilije cvijeće rimske 
božice ljubavi Venere. K tomu, crvena je boja vatre i krvi 
i označava strast, energiju, čežnju i ljubav. 

Grlice su simbol zaljubljenih, odanosti i ljubavi. Te nje- 
žne ptice do kraja života ostaju vjerne svom odabraniku 
te se zajedno brinu o podizanju mladih. 


Prva valentinovska čestitka 


Prvu valentinovsku čestitku poslao je 1415. godine Cha- 
rles, vojvoda Orleanski svojoj ženi tijekom zatočeništva u 
Tower of London. U 16. stoljeću već je bilo uobičajeno 
slati što ljepše oslikane čestitke, ukrašene čipkom, izreza- 
ne u obliku srca ili s likom Kupida. U 19. st. čestitke su u 
tvornici ručno oslikavali radnici, a strojno se počinju izra- 
đivati krajem 19. st. Ipak, prve komercijalne čestitke pro- 
izvela je poduzetna Amerikanka Esther Howland godine 
1840., ubrzo se njima obogativši. Industrija povezana s 
Valentinovim cvjeta, osobito u SAD, i svakog 14. veljače 
trži velike sume novca. 

DODACI 


“MUKA SVETOG VALENTINA“ 


Najstariji rukopis s izvješćem o djelima mučenika Va- 
lentina jest jedan pasional odn. legendarij o životima 
svetaca, velika knjiga na pergameni, s početnim slovima 
ukrašenima minijaturama, iz XI. stoljeća, u vlasništvu sa- 
mostana sv. Anastazija u Aquas Salvias u Rimu. 

Vrlo stari kodeks, u koji su valentinovska djela prepisi- 
vana iz još starijih rukopisa, bez osobitih historiografskih 
pretenzija hagiografski jednostavno opisuje Passio Sancti 
Valentini, to jest Muku Svetoga Valentina, koju u nastavku 
donosimo onako kako se pojavljuje u: E. ROSSI - 
PASSAVANTI, Interamna Nahars, Rim, 1932. str. 257- 
266. 


MUKA SV. VALENTINA 
PREMA KODEKSU IZ XI. STOLJEĆA 


“Dan XIV. mjeseca prije ožujka, Muka sv. Valentina". 

Prorok govori Gospodinu: prema svojoj množini um- 
nožio si djecu ljudi pa i one koji osobito pripadaju Gos- 
podinu, koji su posvetili svoj život Stvoritelju dajući tijelo 
i dušu Kristu. Stoga je blaženi čovjek ternijski biskup sv. 
Valentin živeći dobro dok je bio sakriven cijelome svijetu, 
zaslužio zbog svojih velikih krjeposti da sjaji dušama 
vjernika. 

Plemeniti Atenjani: Prokul, Efeb i Apolonije, učene 
osobe, želeći nakon grčkih studija započeti latinske, bijahu 
u gradu Rimu ugošćeni od Kratona, svoga sugrađanina, 

Glavni oltar u Bazilici sv. Valentina u Terniju 





učitelja jednog i drugog jezika. Uz gostoljubivost od njega 
su dobili i pouku. 

Dogodi se da jedini Kratonov sin, po imenu Cermon, 
mlad učenik, oboli od takve bolesti zbog koje mu se savi- 
nula leđa a glava dospjela među koljena. Pošto ne dobi 
nikakvu pomoć od gotovo svih liječnika u gradu Rimu, 
stanoviti Fontej Tribunicije ispriča Kratonu kako je slična, 
još teža bolest pogodila njegova brata te ga je izliječio 
stanoviti Valentin Biskup, stanovnik grada “Inter amne?" 
- “Koji je između rijeka" - i nagovori ga da se njemu 
utekne. 

A, ozdravivši, onaj mladić nije više bio napuštao svoga 
dobročinitelja, nego je govorio: “Ići ću za njim, njegovom 
dobrotom potaknut na ljubav." 

Kraton pošalje svoje prijatelje plemiće Valentinu da 
ga zamole da se udostoji doći u grad Rim. 

Kad je Valentin stigao, Kraton ga ugosti u svojoj kući i 
pokaza mu svoga sina Cermona. Počeo ga moliti kako bi, 
kao što je izliječio Fontejeva brata, ozdravio i ovoga. Na 
to biskup Valentin kaza: “Ako ti to želiš, ozdravit će." A 
Kraton dodade: “Pola od svojega imetka dat ću tebi ako 
ga možeš osloboditi ove bolesti.? 

Na to će sv. Valentin: “Čudim se kako me ti, vrijedni 
učitelju, nisi razumio kada rekoh: Ako ti želiš, ozdravit 
će." 

Jer ako ti, koji trošiš svoj život na neznatne i isprazne 
stvari, vjerujući da slike izopačenih ljudi urezane u drvu 
ili nekom metalu sadrže božanstvo i da je to ispravno, 
povjeruješ u mojega Krista, tvoja je vjera dragocjena Gos- 
podinu. 

Kako se ne bi mislilo da ne mogu i najodaniji pod- 
muklim i okrutnim djelima biti oslobođeni opačine i 
kako bi se spoznalo da se obrana od svake nepravde du- 
guje vjeri u nevidljivoga i svemogućega Gospodinu, tvome 

sinu bit će dano ozdravljenje koje tražiš. Tvoj imetak, 
polovicu kojeg si mi htio obećati, moraš ponuditi siro- 
masima jer mole za sina tvojega. Ali ne smiješ prihvatiti 
ni jedan razlog za ozdravljenje svoga sina osim vjere. 

Vjeruj dakle da je Isus Krist Sin pravoga Boga, odreci 
se svih kipova i vidjet ćeš sina spašena." Kraton mu reče: 
“Premda ne poznajem temelje vaše vjere, čuo sam ipak 
da će svatko biti spašen po svojoj vjeri. Niti mu pomaže 
vjera drugoga, niti mu može štetiti nevjera drugoga.? 

Sv. Valentin reče: “Točno je što se kaže: da jedan ne 
može osloboditi drugoga svojom vjerom, ni upropastiti 
ga svojom nevjerom. Stoga nevjerovanje oca ne šteti sinu 
vjerniku. Ali kada to zahtijeva potreba ozdravljenja, mol- 
bu upućuje otac za sina, sestra za brata, gazda za slugu. A 
sin će se vratiti ocu, braća sestri, sluga zakonitome 
gazdi..." 

Dok je sv. Valentin Biskup nastavljao taj razgovor, Kra- 
ton Govornik baci se pred njegove noge, govoreći: “Vje- 
rujem da je taj o kojemu govoriš pravi Bog i da osim Nje- 
ga nitko ne upravlja bolešću kako bi prošla, smrću kako 
bi pobjegla, životom kako bi se vratio." 

Sv. Valentin Biskup reče: “Kršćanska se vjera ne izra- 
žava samo riječima, nego i djelima." 

Nato će Kraton: “Koja su to djela kojima se može is- 
kazati vjera?? 

Sv. Valentin Biskup odgovori: “Odreci se idola, kipova 
obožavanih u hramovima. Očišćen od svakoga grijeha u 
najčistijemu izvoru, bit ćeš primljen kao dijete Božje.? 

Kraton reče: “Kako može voda koja ispire prljavštinu 
s tijela, odnijeti grijehe?? 

Odgovori Sv. Valentin Biskup: “Po zazivu Svetoga 
Trojstva sama voda prima u se Duha Svetoga, po kojemu 
se poništavaju svi grijesi i zločini." 

Ali Kraton će na to: “Dok traje naša rasprava, život 
mojega sina se skraćuje.? 

A njemu će sv. Valentin Biskup: “Ako ne povjeruješ u te 
stvari koje ne možeš čuti ni vidjeti, tvoj sin neće moći biti 
spašen." 

Kraton ga priupita: “Što je to što ne bih mogao ni 
čuti ni vidjeti?" 

Odgovori Sv. Valentin Biskup: “Nisi li čuo pričati da 
je djevica začela, rodila i ostala djevica nakon poroda? 
Jesi li čuo ili vidio Onoga koji iđaše suhih nogu po 
valovima morskim, koji upravljaše vjetrovima i smirivaše 
oluje, koji naposljetku bi pribijen na križ, umrije, bijaše 
pokopan i treći dan uskrsnu te uzađe na nebo, a, prema 
svjedočenju anđeoskom, kao što je uzašao na nebo tako 
će se i vratiti te suditi? 

Ako tako vjeruješ, približi se i daj se krstiti kako bi mo- 
gao postići ozdravljenje svoga sina i postići život vječni." 

Reče mu Kraton: “Sto god ti učinio i ma koliko potra- 
jao ovaj razgovor, ja zaključujem moleći da ozdravi onaj 
zbog kojega govorimo te stvari.? 

Sv. Valentin Biskup reče: “Budući da je svjetovna mud- 
rost, koje si ti učitelj, ludost kod Boga i ne može se po 
njoj toliko savršeno vjerovati koliko je potrebno pa da 
vjera bude pouzdana, obećaj mi da ćeš se pod uvjetom 
da tvoj sin po mojoj vjeri ozdravi, s cijelom svojom obi- 
telji obratiti na vjeru u Krista." 

Nato Kraton pozva svoju ženu i cijelu obitelj i bacivši 
mu se pred noge obeća da će, ako se oboljeli spasi, svi po- 
vjerovati u Krista. 

Tome događaju pribivahu Prokul i Efeb i Apolonije, 
savršeni znalci grčkoga koji bijahu poslani da nauče i 
latinski. I oni, u želji da vide sina Govornikova, Cermona, 
zdrava, potvrde da će povjerovati. 


39 


Tada sv. Valentin Biskup naredi da mu se pripremi soba 
gdje će danonoćno vladati tišina. Zatvori se u sobi s mla- 
dićem Cermonom, koji tada već tri godine imađaše tako 
sklupčano tijelo da mu je glava stajala među koljenima, a 
nije mu bio slobodan ni jedan dio tijela. 

Ruke i noge mu bijahu tako izobličene da liječnici nisu 
znali kako nazvati tu čudnu bolest. Tada sv. Valentin Bis- 
kup, Božji čovjek pun vjere, zatvori vrata, prostrije po 
podu kostrijet, izvadi Cermona iz kreveta i pruži ga po 
kostrijeti, gdje je obično molio. Cijelu noć nije drugo ra- 
dio nego slavio i molio Boga. Oko sredine noći pojavi 
se neka svjetlost u sobi, te oni koji čekahu povjerovaše 
da se radi o požaru. Nakon sat vremena sveti Valentin, di- 
gavši se, uzme ga i ovako mu progovori: “U ime Isusa 
Krista ustani i stani na svoje noge." A on, ustavši posve 
zdrav, ubrzo započe jasnim glasom pjevati hvale Bogu. 
Roditelji mladića koji je tri godine ispuštao samo jauke i 
riku, čuvši ga kako pjeva Bogu, zamole sv. Valentina da 
otvori vrata. Ali on reče: “Dok ne izmolim utvrđen broj 
molitava i himana neću vam otvoriti." 

Ali čim je zora najavila svršetak noći, sv. Valentin 
Biskup otvara vrata sobe i predaje mladoga Cermona 
oslobođena svake bolesti, kao da nikad i nije patio. 

Tada Kraton sa svojom ženom i cijelom kućom povje- 
rova i bijaše kršten. Cermon otada nikako više ne htjede 
napustiti sv. Valentina. 

Prokul, Efeb i Apolonije, napustivši proučavanje 
ljudske mudrosti, okrenuše se Gospodinu i posve posve- 
tiše duhovnim studijima i učiteljstvu, čineći divna djela kao 
dokaz svojim poučavanjima. 

U međuvremenu velik broj znanstvenika preko njih 
postade sljedbenicima Kristovim. Tako i Abondije, sin 
rimskoga upravitelja, našto se razljutiše gotovo svi sena- 

tori te sv. Valentin Biskup bi uhićen i podvrgnut mučenju. 
Nakon mučenja ponovno ga baciše u tamnicu. 

Ali videći kako se diči time i kako mu svi obraćeni 
prijatelji dolaze bodriti ga, u tišini noći, izvan tamnice, 
odrubiše mu glavu po naređenju rimskog upravitelja Pla- 
cida. 

Tada Prokul, Efeb i Apolonije tijelo Kristova mučenika 
uzeše i preniješe noću u njegovu crkvu u gradu “Inter 
Amna", “Između rijeka". Nedaleko od grada kupiše nje- 
govi sljedbenici mjesto gdje ga uz počasti pokopaše. Nas- 
taniše se u blizini njegova groba, bdijući i slaveći Gos- 
podina. I njegovi sljedbenici bijahu uhićeni i predani kon- 
zulu Lucenciju da ih baci u tamnicu. 

Lucencije, znajući da Prokula, Efeba i Apolonija puk 
veoma voli, u strahu da ih na silu ne otmu naredi da im 
se sudi noću. Ne mogavši ih uvjeriti ulagivanjem, ni zastra- 
šiti prijetnjama, zapovjedi da ih odmah ubiju. On potom 
pobježe i nikad se nije saznalo kako je završio. 

Cijeli je puk oplakivao njihovu smrt, a obradovaše se 
kad bijahu proglašeni mučenicima. Sv. Abondije pokopa 
njihova tijela nedaleko od tijela sv. Valentina. 

Slavimo Gospodina Isusa Krista koji živi i kraljuje s 
Bogom Ocem u jedinstvu s Duhom Svetim u sve vijeke 
vjekova.? 

“O zaštitniče naš sveti 
Valentine, koji si za ži- 
vota bio uzorom svake 
krjeposti, brižni pastiru, 
oče siromašnih i Isusov 
mučeniče, koji sjediš u 
slavi neba, pomozi nam 
svojom nebeskom zašti- 
tom. 

Zaštiti naš narod, oda- 
gnaj od njega svaku ne- 
volju, neka u njemu go- 
stuje Božji blagoslov, 
bratski mir i vjera u Isu- 
sa Krista. 

Pogledaj na mlade koji traže tvoju pomoć i za- 
štitu, daj im milost dobrog rasuđivanja, zala- 
ganja i ozbiljnosti na poduzetom putu uzajam- 
noga poštivanja. 

Podaj našim obiteljima ljubav Isusa Krista da 
znaju dijeliti milost Božju u radosti, pomagati 
si u nevoljama, praštati slabosti, podržati se 
na tegobnome putu koji vodi u život vječni, k 
Bogu od kojega svatko potječe. Amen.? 

